Apartment Kamelienweg Dresden Alemanya - Ofertes d'hotels amb els MILLORS DESCOMPTES EN LÍNIA\n-, Leuben, Dresden, Alemanya, 1279 - Veure al mapa\nMés informació sobre Apartment Kamelienweg\nBen posicionat a Leuben, Apartment és un lloc ideal d'inici d'excursions a Dresden. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Òpera Estatal Dresden, Programmkino Ost, Gran Jardí.\nApartment també ofereix moltes instal.lacions per enriquir la seva estada a Dresden. Els clients de l'hotel poden gaudir de ascensor.\nGaudiu de les comoditats d'alta gama com ara calefacció, aparell de televisió, TV satèl•lit/cable, cuina americana, plat de dutxa per tal de relaxar-vos després d'un cansat dia. Les instal.lacions d'oci de l'hotel, que inclouen jardí estan dissenyades per escapar i relaxar-se. Apartment és una elecció inteligents per a viatgers a Dresden, i ofereix una estada relaxant i sense molèsties.\nCal que informeu el Apartment Kamelienweg de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 500 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Benetússer pren mesures sanitàries d'emergència pel coronavirus i l'ajornament de les festes - Nou Horta\nBenetússer pren mesures sanitàries d'emergència pel coronavirus i l'ajornament de les festes\nDijous, 12 Març 2020 18:49\tEscrit per Redacció Publicat en Benetússer-VAL Vist 139 vegades\nL'equip de govern de l'Ajuntament de Benetússer s'ha reunit en diferents comissions de treball amb l'objectiu d'analitzar les conseqüències de la crisi sanitària provocada pel coronavirus Covid-19 i coordinar un pla d'actuació en la localitat.\nS'han tractat les mesures a implantar quant a la prestació de serveis a la ciutadania, les conseqüències de l'ajornament de les falles i de l'agenda municipal, al costat del tema de prevenció de riscos laborals per al personal de l'Ajuntament.\nA aquest efecte, s'han publicat tres decrets d'alcaldia que estipulen les mesures que adoptarà el Consistori davant aquesta situació sanitària.\nMesures proactives de prevenció\nCom a mesura de prevenció queden suspesos fins a un altre avís del Ministeri de Sanitat tots els actes de caràcter multitudinari de l'agenda municipal. També se suspenen les activitats del Centre Municipal de Convivència, Escola d’Adults, Escoles Esportives Municipals, així com la programació del Centre Cultural El Molí.\nL'Ajuntament continua atenent la ciutadania però insta que tots els tràmits amb l'administració es realitzen de manera telemàtica a través de la seu electrònica o bé per telèfon.\nPel que respecta a la Fira Associativa i Comercial (FAC) i el Fòrum d'Ocupació la Regidoria de Comerç està estudiant una nova data en el calendari per a fer possible la seua celebració.\nDurant la jornada d'ahir a més es va mantindre una reunió amb les sis comissions falleres del municipi i la Junta Local per a coordinar conjuntament el trasllat de les festes a una nova data.\nAixí mateix, l'alcaldessa de Benetússer, Eva Sanz Portero, fa una crida als veïns i veïnes a mantindre la calma i col·laborar en aquesta situació seguint rigorosament les mesures de seguretat emeses pel Ministeri de Sanitat.\nS'informarà la ciutadania a través dels canals oficials sobre qualsevol novetat sobre aquest tema, per la qual cosa es prega seguir la informació exclusivament de fonts oficials i no contribuir a la difusió de notícies falses i alarmistes.\nModificat el Dijous, 12 Març 2020 18:51\nMés en esta categoria: « Més de 200 persones van assistir als VII Jocs Taronja a Benetússer per a visibilitzar la igualtat i al col·lectiu LGTBI\tBenetússer reforça el control de civils en via pública, l'assistència social i la neteja viària »


Notícia: La Festa Major de Blanes, cada vegada més a prop, amb la Fira d’Atraccions al Passeig de Mar i als Pins\nNoticia publicada a la web el 07/09/2019 04:35:52 PM\nFuncionaran del 12 al 28 de juliol, i el ‘Dia del Nen’ serà el dijous 18 de juliol. La principal novetat és un canvi de distribució de les parades a l’espai d’Els Pins\nLa ciutadania de Blanes que hagi matinat una mica avui dimarts, o bé se n’hagi anat a dormir tard tot donant un tomb al Passeig de Mar o a la zona d’Els Pins haurà pogut comprovar com, indefectiblement, la Festa Major de Santa Anna 2019 arriba de manera imminent. El seu primer símptoma inequívoc que s’apropen dies d’esbarjo i festa per a uns, i de molta feina per a d’altres, és l’arribada dels primers camions i tràilers de la Fira d’Atraccions.\nPasseig de Mar amb la Fira d'Atraccions que ja s'està\ncomençant a instal·lar-hi\nAquests primers dies de la setmana ja s’han iniciat les tasques de muntatge, i començarà a funcionar als dos espais del Passeig de Mar i d’Els Pins a partir del proper divendres, 12 de juliol. Estarà en marxa fins el diumenge dia 28, coincidint amb l’Aplec de l’Amor, i en aquesta nova ocasió hi haurà una novetat molt destacada en l’espai d’Els Pins.\nCanvis en la distribució de la Fira d’Atraccions a la zona d’Els Pins\nEnguany la Fira d’Atraccions de la zona d’Els Pins tindrà una nova distribució, de manera que no estarà concentrada al recinte dels antics camps de futbol. Les diferents parades estaran arrenglerades de forma allargada sobre l’esplanada del costat de l’antic pavelló d’esports, on actualment hi ha la zona d’aparcament gratuït. Estaran a la part que dóna a l’Avinguda Catalunya, i també ocuparà una part de l’antic camp de futbol de gespa.\nL’objectiu és que es guanyi en visibilitat i accessibilitat del públic. Amb aquesta nova distribució no es perden places d’aparcament, ja que la Policia Local s’ha encarregat d’habilitar-ne de noves a l’espai on antigament hi havia el camp de futbol de terra. En total, hi ha un miler de places distribuïdes entre l’esplanada del costat de l’antic pavelló, l’aparcament que ja hi havia al costat de l’equipament esportiu, i la nova zona habilitada a l’antic camp de futbol de terra.\nEl dijous 18 de juliol, ‘Dia del Nen’\nD’entre tots els dies en què la Fira d’Atraccions estarà instal·lada a Blanes, una de les dates que sobretot les famílies amb nens petits solen gaudir especialment és l’anomenat ‘Dia del Nen’. Aquest 2019 el Dia del Nen serà la setmana vinent, més concretament el dijous 18 de juliol. Durant tota aquesta jornada, els nens i nenes paguen el 50% del preu habitual de les atraccions, excepte en les anomenades ‘casetes’.


BORGES TRAIL: Borges Trail al Zoot Triatló Tarragona per Relleus 2012\nBorges Trail al Zoot Triatló Tarragona per Relleus...\nBorges Trail al Zoot Triatló Tarragona per Relleus 2012\nZoot Triatló Tarragona per Relleus 2012\nEl passat diumenge 12 d’agost, es va realitzar a Tarragona, la segona edició de la Zoot Triatló Tarragona que transcorria per la zona del Port i el Serralló. Aquest any, hi havia la possibilitat de competir per relleus composat per equip de tres atletes els quals farien cadascú una de les disciplines del triatló.\nEls Borges Trail no es podia perdre l’oportunitat i és va presentar amb tres atletes que estaven disposats a deixar ben alt el pavelló. L’equip estava composat per Biel Arisa (natació), Xavi Prim (ciclisme) i Salvador Martí (atletisme).\nLa sortida dels relleus es va realitzar després de les curses de federats i populars, donant la sortida de la mateixa sobre les 13h, amb una calor gairebé insuportable.\nEl primer relleus el va realitzar el Biel Arisa, un jove nedador amb molta qualitat que tenia que realitzar un recorregut de 750metres per les aigües del port de Tarragona. Des de bon inici, el Biel es va posar al cap de la cursa treien una distància prudencial amb el segon classificat, però un petit error de traçada va fer que en l’últim gir de la boia que marcava el recorregut fos atrapat pel nedador del Fasttriatlon Competed, els quals van arribar junts a l’hora de realitzar el relleu, en primera i segona posició respectivament.\nDesprés del gran esforç realitzat pel Biel, tocava el torn del nostre ciclista Xavi Prim. El Xavi va poder mantenir la primera posició durant el primer terç del circuit de 20km que composava el recorregut de la bicicleta, però Leon Drajer del C.T Runnersworld Tarragona, que venia com un coet i en un estat de forma espectacular, va atrapar i deixar enrere al Xavi, per arribar al final del circuit amb més de 2minuts d’avantatge respecta el ciclista del Borges que donar el relleu en segona posició amb un còmode avantatge respecte el tercer equip.\nAra li tocava defensar el bon paper realitzar pels dos integrants del Borges a Salvador Martí, que tenia que realitzar un recorregut de 5km format per dos voltes a un circuit que transcorria per la zona del barri marítim del Serralló. Tot i que era gairebé impossible atrapar al primer classificat, el Salvador és va tirar a per totes i en la primera volta havia retallat poc més d’un minut al primer classificat i fent una carrera totalment en solitari va poder escurçar distàncies per entrar, junt als seus companys d’equip, a menys de 30 segons del primer classificats.\nD’aquesta manera el Borges Trail va aconseguir una segona posició molt treballada gaudint de la disciplina del triatló en la seva modalitat per relleus i realitzant un molt bon paper.\nClassificació general Zoot Triatló Relleus:\n1-. C.T Runnersworld Tarragona 55’47sg\n2-. Borges Trail AAEET 56’12sg\n3-. Fasttriatln Completed 1h01’08sg


Visita a la Llotja de Blanes per Escoles - BlueSail Costa Brava - Excursiones barco\nVisita a la Llotja de Blanes per Escoles\npor Bluesail Blanes | 03/10/2019 | Escolars | 0 Comentarios\nEntrada i Visita a la Llotja de Blanes + Excursió en vaixell per escolars\nBluesail Costa Brava SL desenvolupa un Treball de Síntesi del medi marí al Port de Blanes apte per alumnes de cicle superior i ESO. Cada dossier s’adapta al nivell i edat dels alumnes que ens visiten.\nPrincipalment aquestes activitats estan dissenyades per ser realitzades a tots els cursos de la secundària.\nLes activitats busquen oferir un bon complement pràctic als continguts treballats a les matèries d’experimentals, tecnologia o socials d’aquesta etapa. Els nostres patrons de vaixell i biòlegs porten molts anys treballant amb alumnes de totes les edats i tenen un àmpli coneixement de la Costa Brava i les arts de pesca.\nEls alumnes podràn recollir informació de forma pràctica, interpretar l’entorn i formar-se una idea molt aproximada de la complexitat del món del mar, de la seva enorme diversitat ecològica i de la importància de les activitats humanes al seu voltant. Farem especial menció al Conveni Internacional MARPOL així com a les zones protegides ZEPIM. Es tracta de un treball de síntesi especialment recomanat com a complement de les matèries esmentades. Proporcionem el dossier de l’alumne i el dossier del professor quan arribeu al Port de Blans.\nJunt amb la visita a la subhasta de peix a la Llotja i l’excursió en vaixell per tal d’agafar les mostres que desprès seràn analitzades al laboratori fan d’aquesta excursió d’un dia un dels productes més interessants per escoles e Instituts.\nMira i Toca\nAquesta activitat es durà a terme a l’espigó de Llevant. Junt amb un equip de biòlegs marins conèixerem quins animals i vegetals viuen en un espigó litoral. Podrem agafar mostres de les diferents espècies animals i d’algues i veure les seves adaptacions per viure en aquests llocs tan inhòspits i la xarxa tròfica que estableixen.\nL’ home i la mar: el món de la pesca\nFarem un passeig pel port de Blanes professional, ens aturarem davant de cada vaixell o art de pesca i explicarem els tipus de pesca que practica i els peixos que es capturen. També explicarem les parts del port esportiu CVB i del pesquer. Parlarem amb els pescadors i observarem com “remienden” les xarxes de pesca. Observarem les diferents espècies que s’hi pesquen i aprendrem a separar-les en grans grups biològics. Bencinera professional pesca-Gasoil subvencionat. On és el negoci de la pesca?\nSortirem en un vaixell de 25 plaçes junt amb un experimentat patró i un biòleg per agafar les mostres que posteriorment seràn analitzades a l’aula. Temperatura aigua, fito i zooplàcton, disc de Secchi..etc També aprendrem quines són les diferents parts d’un peix i aspectes bàsics de la seva fisiologia externa i interna.\nLa llotja de Blanes. Subhasta de peix\nDesprès de dinar, anirem cap a la Llotja de Blanes i mentre els vaixells carregats de peixos descarreguen les caixes, veurem les espècies més comercials que després es vendran a la llotja. Descobrirem la subhasta inversa del peix i estarem en contacte directe i amb tots els sentits posats en una de les activitats més antigues del litoral català.\nL’excursió inclou: Visita port esportiu i port professional Blanes, monitoratge i biòlegs, entrada a la Llotja, sortida en vaixell, dinar professorat, assegurança.\nPer a més info podeu escriure’ns a : info@bluesailcostabrava.com o a travès del FORMULARI DE CONTACTE.\nTELÈFON ASSISTÈNCIA 24 HORES: CAPITÀ BLANES 644022889. Lluís.


Grup Escolar Pere Vila - Viquipèdia, l'enciclopèdia lliure\nEl Grup Escolar Pere Vila és una obra noucentista de Barcelona protegida com a Bé Cultural d'Interès Local.\nPg. Lluís Companys, 18-22 - c. Almogàvers, 1-9 - c. Roger de Flor, 25-37 - av. Vilanova, 2-10\n41° 23′ 30″ N, 2° 10′ 54″ E / 41.39162°N,2.18159°E / 41.39162; 2.18159Coord.: 41° 23′ 30″ N, 2° 10′ 54″ E / 41.39162°N,2.18159°E / 41.39162; 2.18159\nEl conjunt d'edificis que formen l'antic Col·legi Pere Vila ocupen una part de l'illa de cases delimitada pels carrers del Passeig de Lluís Companys, avinguda de Vilanova, Roger de Flor i Almogàvers.\nArquitectònicament s'organitza en tres edificis que constitueixen una planta en forma d'"U"; amb un cos central que s'uneix a sengles volums laterals a través d'unes galeries porxades. L'edifici més septentrional està destinat a col·legi de primària (CEIP Pere Vila) en origen pavelló dels nens, mentre que el més meridional, destinat actualment a institut de secundària (IES Pau Claris) acollia les nenes. L'edifici central es correspon amb la biblioteca, sala d'actes i altres espais comunitaris.\nEls tres edificis, emmarquen un gran espai central, en origen enjardinat, afrontat al passeig de Lluís Companys i defensat per una tanca perimetral, on es disposa l'únic accés des de l'exterior. A l'entrada es troba l'escultura realitzada per Josep Dunach en honor de Pere Vila. L'espai a tocar del passeig està ocupat avui dia per dues pistes poliesportives -construïdes en el decurs de la dècada de 1960- i un pas des de l'exterior fins al volum central.\nEls dos edificis destinats en origen a aules dels nens (zona septentrional) i de les nenes (meridional) tenen les mateixes característiques volumètriques, amb un alçat organitzat en planta semisoterrani i quatre nivells, amb coberta de teules formant vessants compostes. Els dos són simètrics, amb un xamfrà a les cruïlles del carrer de Roger de Flor i una organització formal decorativa de façanes idèntiques, així com pel que fa a la distribució d'obertures. Destaca la incorporació d'elements de terracota amb motius florals com medallons, faixes decoratives, els quatre gerros situats damunt el ràfec de la teulada i a cada costat del frontó i molt especialment, el tractament del portal d'accés als edificis.\nEl portal principal s'articula amb dues pilastres com a brancals i una llinda amb motllures com si es tractés d'un arquitrau clàssic. Damunt l'arquitrau es disposa d'una decoració, a base de terracota i dins d'un emmarcament en forma d'arc de mig punt (timpà), representant un medalló amb la següent inscripció (molt malmesa): "GRUPO ESCOLAR PERE VILA CODINA" decorat amb branques de llorer. Als extrems de l'arquitrau es disposen dos gerros (cràteres de terracota), decorats amb flors i fruits.\nEl revestiment del conjunt és força complex, amb un tractament dels paraments, on s'adopten diverses solucions i textures que emfatitzen l'horitzontalitat de les façanes. Així i a nivell de la planta semisoterrani es disposa d'un arrebossat senzill amb un acabat buixardat. En els paraments de la planta baixa, es disposa un revestiment fet d'arrebossat que imita una disposició de carreus en aparell isòdom, amb juntes llises i imitant carreus buixardats. Als nivells corresponents a les plantes primera i segona el revestiment és unitari fins a la cornisa descrita anteriorment i situada a nivell del forjat de la segona planta, la qual cosa emfatitza l'horitzontalitat de la façana.\nLa coberta composta, formada per diverses vessants, permet organitzar el nivell sota coberta amb una alçada considerable\nUn dels conceptes clau d'aquest conjunt d'escoles era la seva monumentalització que alhora també permetia seguir els corrents higienistes i dotar als edificis de nombrosos espais. Els pavellons consten de cinc nivells i la comunicació entre plantes es realitza mitjançant quatre caixes d'escala, la més oriental substituïda avui dia per un ascensor-. Cada nivell s'organitza al voltant d'un distribuïdor central hipòstil que dona accés a les aules i serveis que l'envolten en tot el seu perímetre. Aquest espais, avui dia molt reformats, encara permeten observar el testimoni dels nombrosos elements estructurals decorats com bigues i mènsules, així com les fonts amb aplics ceràmics localitzats a cadascun dels pisos. El sistema de forjats utilitza majoritàriament la bigueta de ferro i els revoltons d'obra llevat del darrer nivell on s'utilitza el sistema d'armadures de fusta pel sosteniment de la coberta.\nEncara es conserven algunes elements de mobiliari original com pupitres, pissarra i algú armari.\nLa biblioteca i el teatre: Situat al centre del conjunt i unit als pavellons de nens i de nenes mitjançant uns porxos. Presenta dos nivells, la planta baixa està ocupada per la biblioteca i la planta pis pel teatre que disposa d'un amfiteatre. Cal destacar la porta d'accés a la biblioteca i la decoració pictòrica mural que la corona -realitzades pel pintor Francesc Canyelles, autor de la pictografia interior dels grups escolars dissenyats per Josep Goday. Aquesta decoració manté la iconografia original malgrat el repitat sofert l'any 1966. Un altre dels elements originals conservats és la barana de fusta amb els ressalts arrodonits per evitar el lliscament dels infants.\nEl desnivell de l'amfiteatre és esgraonat, on es disposen bancs de fusta tot conformant la típica grada. En el mur perimetral més oriental s'organitza l'estructura de l'escenari (de fusta i amb accessos laterals) amb un emmarcament superior a base de dues parelles de pilastres canalades damunt les quals descansa un arquitrau i un frontó. En el timpà del frontó hi ha representada, en relleu, una carassa teatral coronada amb fulles de llorer. La bicromia dels paraments permet crear uns plafons rectangulars verticals que contenen unes pintures representant diversos personatges de la comèdia i l'espectacle teatral.\nEls porxos van ser construïts per unir l'edifici de la biblioteca amb el de nens i nenes localitzats a sengles costats. Idèntics quant a estructura i elements decoratius, estan construïts sobre un basament de pedra. Cinc columnes toscanes suporten un arquitrau simple motllurat, damunt el qual es disposa la barana de la coberta plana transitable, la qual es sosté per un sistema de voltes de mocador. A cada eix de les columnes se situen uns gerros de terracota.\nEl grup escolar Pere Vila s'emmarca dins del conjunt de construccions escolars municipals que s'iniciaren durant el període de la Mancomunitat, però que esdevingueren també útils pels afanys de renovació cultural, i concretament educativa, de la II República. La seva construcció va ser possible gràcies a la donació econòmica de Pere Vila i Codina i portada a terme sota la direcció de l'arquitecte Josep Goday i Casals, arquitecte en cap de la Comissió de Cultura.\nEl projecte de l'edifici va ser realitzat entre 1918 i 1919, i aprovat el 1920, tot i que les obres no es van iniciar fins a principis del 1922 perquè el solar on s'havia de construir estava ocupat per uns tallers i magatzems de les Comissions d'Eixample i Foment.\nLes obres de l'edifici s'aturaren, com en moltes altres escoles, l'any 1923, amb la Dictadura de Primo de Rivera i no es pogueren reprendre fins ben entrat l'any 1930. Es va inaugurar el 29 de març de 1931.\nAl 1966, es van realitzar diverses obres de millora als edificis a càrrec de Pedro Puigdevall Bosch, que van modificar elements del mobiliari interior i altres aspectes més decoratius, com les pintures murals. Només un any després, al 1967 es va inaugurar l'escola bressol i el poliesportiu exterior que substitueix els jardins principals. Al 1970 es van realitzar Obres de millora i manteniment que afectaren a paviments i forjats i instal·lacions elèctriques a càrrec de tres empreses: Elèctrica Catalana, Francisco Closa Alegret i Arturo Lòpez.\nA l'any 1995 es va produir la Divisió administrativa dels dos edificis i configuració de dos centres educatius diferents: L'edifici dels nens, es quedà en mans de l'Ajuntament de Barcelona i va ser destinat a educació infantil primària (CEIP Pere Vila), mentre que l'edifici de les nenes, s'adequà per a educació secundaria i batxillerat, sota titularitat de la Generalitat de Catalunya (IES Pau Claris).\nLes obres en l'edifici de nens s'executaren en dues fases, una primera el maig de 1996 i una segona fase el juny de 1997 a càrrec de J. A. Martínez Lapeña i Elias Torres Tur. Aquestes van implicar la modificació de la planta baixa i soterrani amb la creació de nous accessos, així com sobre els pòrtics d'accés als passadissos i escales de cada un dels pisos de l'edifici i suposaren la instal·lació d'un ascensor mutilant part de les escales. Tancament de les escales d'accés als pisos superiors; repintat de les parets; obres de millora generals.\nPel que fa a l'edifici de nenes, l'IES Pau Claris, el novembre del 2000 es dugueren a terme obres similars, en aquest cas sota la direcció única de l'arquitecte J.A. Martínez Lapeña. Es canvià l'accés a la planta baixa i al soterrani, unificant desnivells (solució diferent a la de l'altra finca), i en canvi s'aplicà la mateixa solució que a l'edifici veí pel que fa als tancaments dels vestíbuls de cada un dels pisos, es feren obres de manteniment a totes les obertures, i es va dur a terme la rehabilitació de les façanes. També es va col·locar un ascensor a l'escala més oriental i es va limitar l'accés al passadís central així com el repintat general.\nL'any 2006-2007 es van fer obres de millora per tal d'instal·lar un nou menjador i una cuina al soterrani de l'edifici de les nenes i més recentment s'han restaurat les façanes i les cobertes per part de l'arqutiecte Marc Cuixart i Goday (net de Josep Goday). L'edifici central encara es troba en procés de rehabilitació (2012).\n↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 1,14 1,15 1,16 1,17 1,18 1,19 1,20 «Grup Escolar Pere Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 desembre 2017].\nA Wikimedia Commons hi ha contingut multimèdia relatiu a: Grup Escolar Pere Vila\n«Grup Escolar Pere Vila». Cercador Patrimoni Arquitectònic. Ajuntament de Barcelona.\nObtingut de «https://ca.wikipedia.org/w/index.php?title=Grup_Escolar_Pere_Vila&oldid=27899549»\nDarrera modificació: 28 jul 2021 a les 12:19\nLa pàgina va ser modificada per darrera vegada el 28 jul 2021 a les 12:19.


Un torneig de futbol per celebrar els 50 anys de la Fundació el Maresme | Mataró Ràdio\nDs, 02/07/2016 - 12:11\nAquest dissabte a la tarda, el Municipal del Centenari serà escenari del torneig dels 50 anys de la Fundació el Maresme. Un torneig en que hi participaran 6 equips, entre veterans, entrenadors i directius del club i membres de la mateixa Fundació i que vol servir per donar visibilitat a la feina que fa l’entitat en favor de les persones amb diversitat funcional i intel•lectual. Aquest torneig amistós arrencarà a les 5 de la tarda i s’allargarà fins passat el vespre.\nAquest torneig també il•lustra l’acord de col•laboració entre CE Mataró i Fundació Maresme. En aquest sentit el primer equip del Club portarà, a partir de la temporada que ve, la figura d’en Santi a una màniga de la samarreta oficial, i a l’altre hi portarà el lema “jo sóc com tu”. També es penjaran pancartes de la Fundació el Maresme al mateix camp mataroní. Segons el president de l’entitat groc i negre aquesta és una manera de donar a conèixer la feina que fa la Fundació més enllà de la ciutat i la comarca.\nDes del club volen seguir potenciant aquest acord de col•laboració i no descarten més accions conjuntes de cara al futur.\nCE Mataró, Fundació El Maresme, Municipal del Centenari


Comença a funcionar la 'finestreta única' en l'Ajuntament - InfoTúria Periòdic del Camp de Túria\nComença a funcionar la ‘finestreta única’ en l’Ajuntament\nL’Ajuntament de Benaguasil ha implantat el projecte de ‘finestreta única’, un sistema d’atenció integrat que permet que els ciutadans entreguen i registren en l’Ajuntament documents dirigits a diferents òrgans administratius.\nD’esta manera, amb la ‘finestreta única’ es poden remetre els documents a l’Administració General de l’Estat (ministeris), als òrgans de l’Administració de la Generalitat (conselleries) o a qualsevol de les entitats de Dret Públic vinculades o dependents de les dos.\nAmb la implantació de la ‘finestreta única’, expliquen fonts consistorials, qualsevol ciutadà que desitge presentar una sol·licitud, enviar un escrit o, per exemple, inscriure’s en un procés de selecció de personal en estes administracions, no haurà de desplaçar-se fora de Benaguasil per a entregar la documentació.\nEstes mateixes fonts expliquen que hi han algunes excepcions: són els documents que el vullguen enviar a administracions d’altres Comunitats Autònomes (excepte la de la Generalitat Valenciana); a altres ajuntaments; a entitats de dret públic vinculades o dependents d’altres Comunitats Autònomes (excepte de la Generalitat Valenciana) o d’altres entitats locals; a Universitats vinculades a l’Administració de l’Estat; a les Corts Generals i Valencianes i Consell General del Poder Judicial; al Defensor del Poble, Síndic de Greuges, Tribunal de Comptes i Sindicatura de Comptes de la Generalitat Valenciana; als òrgans jurisdiccionals; i al Registre Civil, Mercantil i de la Propietat.\nLa data vàlida d’entrada als efectes del compliment dels terminis serà la registrada en el propi Ajuntament i, segons recorda l’Ajuntament de Benaguasil, este nou servici no té cap cost per als ciutadans.


La UB i Telefónica creen una aplicació per "ajudar a la inspiració" dels cuiners a l'hora de connectar aliments - Empordà\nLa UB i Telefónica creen una aplicació per "ajudar a la inspiració" dels cuiners a l'hora de connectar aliments\n'Appetit' analitza més de 100.000 receptes d'arreu del món gràcies a la tecnologia big data\nACN 26.09.2016 | 17:10\nDavid del Val Latorre, mostra l´aplicació ´Appetit´ ACN\nLa Universitat de Barcelona (UB) i Telefónica han creat una aplicació que, per primera vegada, incorpora la tecnologia big data al món de la gastronomia. L'han anomenat 'Appetit' i la seva funció és "ajudar a la inspiració" dels cuiners a l'hora de posar-se als fogons. En concret, l'aplicació ha analitzat més de 100.000 receptes i més d'un miler d'ingredients d'arreu del món per configurar una complexa xarxa que suggereix noves combinacions d'aliments per agilitzar el procés de creació culinària. L'aplicació, desenvolupada per Telefónica amb l'assessorament de la UB, passa a ser ara una eina d'investigació i recerca amb finalitats acadèmiques del Campus de l'Alimentació de Torribera de Santa Coloma de Gramenet.\nDavid del Val Latorre, CEO de Telefónica Investigación y Desarrollo, detalla que el funcionament de la nova aplicació aplica la tècnica 'food bridging', a través de la qual es busquen connexions entre aliments mitjançant un procés matemàtic per suggerir noves propostes culinàries.\nFunciona, diu, com un gran motor d'inspiració que basant-se en l'anàlisi de big data, crea un entramat d'aliments a partir de la freqüència amb la qual apareixen junts a les diferents receptes analitzades i explora la possibilitat de canviar ingredients d'una recepta o de crear noves combinacions d'aliments.\n"Els ingredients poden estar connectats per diferents motius, molt o poc", explica David del Val Latorre, que afegeix que a través de l'aplicació es pot inspirar els cuiners amb la combinació d'ingredients poc freqüents però existents a altres llocs del món i, per tant, amb combinacions que funcionen a la cuina.\nL'aplicació agrupa els aliments per categories, composició i també per colors, amb l'objectiu de facilitar creacions cromàtiques als fogons. En aquest sentit, Del Val Latorre assegura insisteix que 'Appetit' "no genera noves receptes" com a tals, sinó que "ajuda el xef a tenir una inspiració ràpida per accelerar el procés creatiu".


La fallida de la Generalitat Valenciana: catàstrofe social i política sense precedents - Indymedia Barcelona\nper Endavant OSAN\t 24 gen 2012\nLa insensata actuació del PP durant els anys de crisi, amb una aposta decidida per les grans obres faraòniques: Ciutat de les Arts i les Ciències, Ciutat de la Llum, Terra Mítica, Aeroport de Castelló,... juntament amb els grans fastos: visita del cap d'estat del Vaticà (Benet XVI), Fórmula 1, Volvo Ocean Race, Copa Amèrica,... ha comportat la fallida econòmica de la Generalitat Valenciana. Aquest és el funest llegat de la política especulativa de la dreta valenciana, que ha comptat amb el silenci tàcit del PSOE, quan no la complicitat directa. La corrupció institucional generalitzada (cas Fabra, Gürtell, Brugal, Emarsa,...), no fa sinó augmentar la responsabilitat dels conservadors en aquesta fallida. (...)\nUna ruïna que, en el model econòmic actual, impedeix posar en marxa mesures socials que milloren la greu situació a la qual s'enfronten les classes populars. Més aïna, conseqüentment amb les directrius de restricció de dèficit imposades per l'estat capitalista espanyol i la Unió Europea, es procedeix a la destrucció del sector públic, aquell que pel seu caràcter universal pot pal·liar les desigualtats.\nAmb un total de 22163 milions d'euros -3,5 bilions de les antigues pessetes-, el deute públic arriba a 4335 euros per valencià/na. L'impagament del Consell està deixant els serveis públics en una situació alarmant: amb instituts d'ensenyament secundari que no poden pagar la llum o la calefacció, amb proveïdors sanitaris que amenacen de no abastir els centres de salut i hospitals, amb el tancament de part de les plantes d'hospitals públics...\nDavant la penosa situació a la qual ens ha portat el malbaratament del Partit Popular i el neoliberalisme econòmic que ha impulsat, Endavant OSAN vol fer públiques les següents reflexions:\n* La imminent intervenció per part de l'estat espanyol de la Generalitat equival en la pràctica a la supressió de la “Comunitat Valenciana”. A partir d'ara tots els afers que afecten a les persones que vivim al País Valencià seran decidits a Madrid. L'única raó per la qual no es farà efectiva la defunció total de l'autonomia valenciana són els càrrecs i prebendes que respectivament, el Partit Popular i el cercle empresarial que l'envolta, tenen a partir d'ella.\n* Tanmateix, la mort cerebral de la “Comunitat Valenciana” afeblirà el règim caciquil sobre el qual el PP ha basat el seu domini electoral.\n* Sense que eximisca de culpes al govern valencià, la fallida de la Generalitat també s'explica en part, per l'espoli fiscal que l'Estat imposa sobre el nostre territori, i que s'ha calculat en vora 19.607 milions d'euros a l'any.\n* Les retallades sobre els serveis públics que imposa el PP, via Generalitat i ara via Madrid, afecten la qualitat de vida i al futur de les classes populars i empitjoren les condicions laborals dels treballadors públics. Aquestes retallades s'agreujaran a partir de març, un cop superades les eleccions andaluses. Rere l'acció del Govern s'amaguen els interessos del capital, en conseqüència uns interessos oposats als de la classe treballadora. Per tant és en aquestos moments quan es fa evident la necessitat de recuperar l'organització i la consciència de classe.\n* Existeixen eixides a la crisi factibles i conseqüents amb els interessos de les classes populars. Una política impositiva socialista que grave en profunditat les herències, els capitals, els beneficis de les grans empreses, i les grans fortunes. Unida a la persecució del frau fiscal, farien possible mantenir i millorar els drets socials i laborals i estalviaria que el pes de la crisi recaigués sobre els que menys tenim: la classe treballadora.\n* Resulta indecent que els artífexs d'aquesta desastrosa política especulativa, els causants del desfalco en els cabals públics, del saqueig dels nostres drets socials... continuen alegrement al timó de la Generalitat. El canvi de noms no enganya ningú: els culpables han de pagar amb escreix la misèria que estan generant. Exigim responsabilitats.\n* És possible obrir un forat i escapar del cul de sac al qual ens han condemnat especuladors i corruptes. Necessitem, com a primer pas, organitzar-nos al centres de treball, dur la protesta als barris i eixir al carrer en defensa dels nostres drets. Sense oblidar que, en ocasions, les retallades han estat afavorides per la inacció i desmobilització d'alguns sindicats grocs, emplacem a les classes populars del País Valencià a fer-se mestresses del seu destí i donar suport massiu a les mobilitzacions convocades, tal i com ja va fer dissabte passat a les ciutats de València i Alacant en defensa de l'educació pública.\nDijous 26 de gener: manifestacions en defensa dels serveis públics a Alacant, Castelló i València.\nTots els dijous concentració a les portes dels centres escolars públics contra les retallades a l'educació pública.\nSi el vaixell s'afona és hora de fer-ne un de nou: trenquem amb Espanya i el capitalisme!\nPer la defensa dels nostres drets: avancem cap a la independència i el socialisme!\nPaïsos Catalans, 24 de gener de 2011\nRe: La fallida de la Generalitat Valenciana: catàstrofe social i política sense precedents\ncescrod@gmail.com\t 25 gen 2012\nCompanys: Com la majoria de valencians repetidament dona la majoria absoluta al PP?. Quins classes o grups socials majoritaris donen suport al PP?. Us vull donar les gràcies als que doneu suport a la idea d'una confederació dels Països Catalans. Vosaltres sou els veritables valencians!.\nCamps, Barbera, Costa, Fabra, Grau... aquests no son veritables valencians? Per que? Els seus cognoms no son prou catalans? No, si encara tindrem la culpa 'els espanyols'...! no te j...


99 paraules: Entendre, entendre's i desentendre's\nHi ha enteniment operatiu i regulatiu. Cap dels dos és unívoc però només l’enteniment regulatiu exigeix reflexió, que pot ser reglada, institucionalitzant un enteniment particular, i d’aquí sorgeix la disciplina.\nNo obstant això, l’historiador de l’economia sovint ignora l’etologia, l’etòleg sovint ignora la geografia, el geògraf sovint ignora la història de l’economia... per això el plantejament disciplinari és fàrmac: remei i verí alhora. D’altra banda, també podem entendre aplegant disciplines de forma aritmètica o bé geomètricament. La primera és tasca periodística, la segona filosòfica. I una tercera opció és obviar tota reflexió prèvia, que és la tasca del tertulià.\nPublicat per J. Morro a dimecres, de juny 11, 2014\nEtiquetes de comentaris: Enteniment, Filosofia, Periodisme, Tertulià


JARC reclama a Agricultura que els vaquers catalans puguin accedir als ajuts de minimis - Zona Rural - Altanto!! Revista\nMassalcoreig centres educatius festes i celebracions agricultura, fruticultura, ramaderia handbol Torres de Segre mobilitzacions ciutadanes Mossos d'Esquadra futbol Unió Pagesos Festa Major Generalitat ajuntaments crisi econòmica Partits polítics Seròs DAAM Soses Catalunya sindicat agrari empreses delictes Aitona Alcarràs Lleida\nJARC reclama a Agricultura que els vaquers catalans puguin accedir als ajuts de minimis\nLa sectorial de la llet de Joves Agricultors i Ramaders de Catalunya (JARC) demana al Departament d'Agricultura que demostri amb fets que creu en el sector. Per aquest motiu, reclamen que articuli un ajut de minimis de forma immediata per als vaquers catalans. Aquesta petició ja es va fer el passat mes de setembre i l'objectiu és donar una mica d'aire al sector lleter català tenint en compte la greu crisi de preus que està travessant. Aquesta demanda queda encara més justificada si es té en compte que mentre des del DAR es va dir que no ho consideraven oportú, des de Brussel·les ho veuen tan necessari que han incrementat el límit de l'ajut de minimis de 7.500 als 15.000 euros.\nCal assenyalar que l'any 2007, arran de la crisi de les matèries primeres (encariment dels pinsos) des de l'Administració es van obrir unes línies de crèdit bonificats que formaven part d'aquesta subvenció de minimis. Però en aquell moment, el sector lleter no hi va poder tenir accés perquè els preus de la llet es trobaven en màxims històrics. Aleshores, la sectorial de la llet no va posar cap objecció a que el vaquí de llet quedés exclòs dels ajuts ja que entenien que no corresponia donar ajut a un sector que se'n podia sortir sol. "Ara la situació és ben diferent", asseguren.\nDes de JARC afirmen no entendre ni admetre la resposta "no s'estima oportú establir aquests ajuts" quan el sector està facturant una mitjana de 150.000 euros menys que en el mateix període de l'any anterior. També cal remarcar que altres comunitats autònomes com Castella-Lleó ja han obert la línia de minimis per als vaquers.


Un incendi obliga a evacuar la Facultat de Dret de la UB - Empordà\nEl foc es va produir en un quadre elèctric situat en un magatzem del soterrani de l'edifici principal\nLa Facultat de Dret de la Universitat de Barcelona (UB) va ser evacuada per un «petit incendi en un quadre elèctric» en un magatzem del soterrani de l'edifici principal, segons fonts de l'Ajuntament de la ciutat. L'avís de foc es va rebre cap a les deu del matí i fins al lloc es van desplaçar tres dotacions dels Bombers de Barcelona. L'incendi, que va provocar força fum, va ser extingit en poca estona. Amb tot, la facultat va ser desallotjada com a mesura preventiva, tal com preveu el pla d'autoprotecció d'aquesta institució. Cap persona va resultar ferida.\nLa Facultat de Dret va informar de l'incident a través de les xarxes socials, des d'on va alertar que no es tractava d'un simulacre sinó d'un «incendi real» i va demanar que es desallotgés l'edifici principal. La Universitat de Barcelona, a través del seu compte de Twitter, va anunciar que «l'activitat es reprendrà tan aviat com es pugui» i va agrair la «ràpida» actuació dels bombers, que van acudir immediatament.


València serà seu junt amb Madrid i Màlaga de la gala dels Goya de 2021 - À Punt\n01 de juliol 2020 - 15:25\nValència, Màlaga i Madrid compartiran la seu de la gala d'entrega dels Premis Goya el 2021. L'Acadèmia del Cine Espanyol ha comunicat oficialment que la gala tindrà lloc el pròxim 27 de febrer de 2021 al Teatro del Soho Caixabank de la ciutat andalusa i que serà presentada per l'actor Antonio Banderas i per la periodista Maria Casado.\nPerò fonts de l'Ajuntament de València han afegit que el Palau de les Arts també serà seu d'una part de la cerimònia, en un acte en presentador i públic. Enguany és l'Any Berlanga, quan es complirà el centenari del naixement del cineasta valencià més premiat.\nValència, en qualsevol cas, continua aspirant a albergar la gala d'entrega dels Premis Goya en 2022, segons han afegit les fonts consultades del consistori.\nLa gala estarà dirigida i presentada per l'actor Antonio Banderas i la periodista Maria Casado. “Volem lliurar al nostre públic i a tota la societat el millor que tenim, i entre el millor està sense dubte Antonio Banderas. Ens vam posar en contacte amb ell i Antonio es va posar immediatament a la nostra disposició perquè la pròxima gala se celebre de manera responsable i compromesa amb el moment i amb la societat”, afirma Mariano Barroso, president de l'Acadèmia de Cinema. “Hem arribat a un acord perquè siga ell, amb la seua nova productora Teatro Soho TV (TST) i en el teatre que va fundar, qui presente i dirigisca els nostres pròxims Premis Goya, acompanyat de Maria Casado”, afig Barroso.\nLa gala s'adaptarà a la nova situació, amb restriccions d'aforament i extremant les mesures que marquen les autoritats sanitàries, segons ha detallat l'Acadèmia del Cine.


Pau Redón, exalumne de l’institut, ha participat durant el 2020, al projecte PROMYS Europe de la Universitat d’Oxford | INS d'Alella\nPROMYS Europe és l’associació de PROMYS, Wadham College i el Mathematical Institute de la Universitat d’Oxford, i el Clay Mathematics Institute. És un programa dissenyat per estimular els astudiants de secundària amb ambicions matemàtiques a explorar les matemàtiques des d’una vessant creativa. Cada any, es seleccionen estudiants preuniversitaris de tota Europa, que es reuneixen durant sis setmanes de rigurosa activitat matemàtica al Wadham College, Oxford. El curs passat, entre aquest grup selecte d’estudiants hi va ser en Pau Redón, exalumne de l’Ins Alella que sempre ha mostrat un interès i un talent especials per a les matemàtiques.\nL’objectiu del programa és proporcionar un entorn per a joves amb talent que desperti la seva curiositat i fomenti una profunda implicació personal amb els elements creatius i col·laboratius de les matemàtiques i les ciències.\nVolem Felicitar al Pau Redón, així com a tots els seus companys, per haver gaudit d’aquesta experiència tan enriquidora. La fotografia del seu grup apareix al flyer de promoció del projecte per al curs 2021, i el podeu veure AQUÍ.


La ciència Al Teu Món. Festa de la Ciència i la Tecnologia – González Lab BCN\nLa Festa de la Ciència i la Tecnologia took place on the 15th and 16th of June at the Parc de la Ciutadella. Members of GonzalezLab had the opportunity to show how natural selection works to children and their parents.\n2013. La ciència Al Teu Món. Festa de la Ciència i la Tecnologia. Funded by Ajuntament de Barcelona.


Al.lèrgies i intoleràncies alimentàries.\nFormació en lleure, acció social i gestió > Al.lèrgies i intoleràncies alimentàries.\nEn aquest curs aprendràs quins són els principals aliments que causen al·lèrgies o intoleràncies alimentàries i adquirir els coneixements necessaris per a poder administrar o preparar aliments de manera segura quan tractem amb persones que en pateixen.\nCodi Curs: 12099\nData Inici: 25/05/2022\nData Fi: 24/06/2022\nProfessionals vinculats al món escolar (vetlladors, mestres, pedagogs, psicopedagogs, monitors de menjador, etc, ...).\n- Adquirir els coneixements bàsics d’intoleràncies alimentàries i al·lèrgies.\n- Saber identificar diferents reaccions al·lèrgiques.\n- Saber què s'ha de fer i què no s’ha de fer en les actuacions de primers auxilis davant de casos al·lèrgics greus.\n- Conèixer les mesures preventives davant de diferents casos d’al·lèrgies i intoleràncies\n- Promoure l’interès i la motivació del propi participant.\n- Fomentar la participació i la interacció dels destinataris mitjançant el diàleg.\n- Utilitzar activitats dinàmiques a partir de les TIC.\nMòdul 1: CONCEPTES GENERALS.\n- Reaccions adverses a aliments: classificació.\n- Situacions de risc.\n- On trobem els al·lèrgens.\nMòdul 2: LEGISLACIÓ SOBRE INFORMACIÓ ALIMENTÀRIA.\n- Reglament UE 1169/2011.\nMòdul 3: GESTIÓ DEL RISC.\n- Principis bàsics.\n- Diagrama de gestió.\n- Bones pràctiques.\n- Contaminació creuada.\n- Cartes i menús.\nMonitor/a de menjador: Especialista en menjadors escolars\nCoordinadors/es de menjador.


recomana.cat - Crítica de l'obra: Com eliminar Mikhail Zhukovsky | L'essència tristement còmica de les dictadures per Josep Maria Viaplana\nL'essència tristement còmica de les dictadures\nAlbert Ibars, Javi Príncep, Josep Seguí\nCrítica: Com eliminar Mikhail Zhukovsky\nQuan aquesta obra comença, un té la sensació d'assistir a una frivolització de la duresa criminal d'un règim repressiu i autoritari, com va ser l'antiga Unió Soviètica, però que es pot traslladar al de qualsevol signe. Però més enllà, assistim a un text brillant, d'una gran comicitat, que sense saber si ho vol o no, destripa la humanitat dels que participen en les purgues (tan freqüents) i ironitza de forma sagnant sobre el paper que a cadascú li tocava en els continus canvis d'ordres capricioses, dictades per ves a saber quins criteris, delacions i caigudes en desgràcia. Els dos sicaris (executors d'ordres) recorden els assassins-filòsofs de l'univers Tarantino, però amb un toc llatí evident, que en certs moments em portaven a la memòria a l'enyorat Gila. Tot és de mentida, de cartró pedra, de 'Chiripitifláuticos', però alhora posa en evidència l'absurd de la lògica del poder que s'imposa per la força, i a base de la eliminació del que dissenteix el més mínim. A destacar el personatge de Zhukoksky, interpretat per un inspirat Josep Seguí, que regira les intencions dels seus botxins, al capdavall dos pobres diables, que es deuen pensar que seguint cegament i lleial les ordres rebudes, restaran immunes a tanta irracionalitat.


Quart de Poblet tindrà com a protagonista la Cultura, Naturalesa i Orgull LGTBIQ+ aquest cap de setmana | Valencia Extra\nQuart de Poblet tindrà com a protagonista la Cultura, Naturalesa i Orgull LGTBIQ+ aquest cap de setmana\nL’Ajuntament de Quart de Poblet ha organitzat un cap de setmana per a totes les edats i gustos. El divendres, a les 19.00, en l’Auditori Molí de Vila, el Grup de Danses de la localitat realitza el concert de fi de curs.\nEl dissabte continuem amb Cultura. A les 12.00, L’Escola SAM la Unió realitza l’audició final de curs en l’Auditori Molí de Vila.\nI a les 20h s’ha programat l’obra de teatre Distòpia: Amagatalls secrets, dirigida a tota la família. La cita serà en la zona esportiva Azorín. La companyia EscandallTeatre mostra un futur distòpic en el qual els éssers humans viuen en illes de plàstic. La dificultat per a fer desaparéixer aquest material ha provocat que en els oceans s’originen illes quilomètriques de plàstics i altres residus que han acabat amb la fauna i flora marines.\nI com tots els dissabtes, tenim una cita al Parc Natural del Túria. En aquesta ocasió, Estiu al riu inicia la campanya amb la Ruta de l’Aigua. El punt de trobada serà el Centre d’Interpretació de la Naturalesa de la localitat i l’hora les 10.30 del matí. En tot moment s’anirà acompanyat per monitors de la Fundació Limne. Per a aquesta activitat és imprescindible inscripció. Per a això cal manar un correu electrònic a participa@limne.org o contactar a través del telèfon 654 076 533.\nEl diumenge l’Associació Va de Bó oferirà el concert Tabals i Dolçaines a les 12.00 en El Centre Cultural el Casino. A la mateixa hora, però en Auditori Vaig moldre de Vila, es realitza el concert de final de curs de la Banda Juvenil Sam La Va unir.\nCal no oblidar que qui preferisca relaxar-se i descansar pot anar a la piscina d’estiu que està oberta d’11.00 a 20.00.\nD’altra banda, Quart de Poblet se sent aquesta setmana especialment orgullosa, #QdPOrgullosa. Com cada any, la localitat se suma al dia de l’orgull LGTBIQ+ amb moltes activitats. Fins al 6 de juliol es col·locaran banderes en les façanes i el dilluns 28, de10:00 a 12.00, hi haurà un estand informatiu i de sensibilització a la Plaça de l’Ajuntament on, a més, es repartirà marxandatge i a les 11.00 es llegirà un manifest contra la LGTBIFÒBIA. .\nLa Biblioteca municipal Enric Valor acull, fins al 30 de juny, l’exposició Encaixant els ODS, a càrrec de la Fundació Mussol. En la mostra es dóna a conéixer l’Agenda 2030 i els Objectius de Desenvolupament Sostenible a través de poals explicatius amb les metes que s’han d’aconseguir com la consolidació de ciutats sostenibles i la utilització de l’energia no contaminant.


La Cotorra de la Vall: Tavernes estalviarà més de mig milió d'euros d'interessos en refinançar uns dels deutes municipals.\nTavernes estalviarà més de mig milió d'euros d'interessos en refinançar uns dels deutes municipals.\nL'Ajuntament de Tavernes aconseguirà estalviar 525.000 euros d'interessos en el préstec que tenia firmat amb el BBVA des de la passada legislatura gràcies a les noves condicions pactades per l'alcalde, Jordi Joan, molt més favorables als interessos de la ciutat.\nL'alcalde Jordi Joan ha indicat que "el govern municipal continua amb la política d'estalvi gràcies a una gestió òptima dels recursos. Aquest govern no ha parat d'estalviar, sense haver deixat de costat el compliment de les obligacions que tenim amb els bancs i duent a cap una gestió responsable dels recursos municipals".\nEl refinançament del deute ja ha estat firmat per l'alcalde amb l'entitat bancària.


Primer concurs de receptes de l’S2 « SLC de Sant Boi de Llobregat\nPrimer concurs de receptes de l’S2\nAvui s’acaba el termini per votar i dijous podrem felicitar la guanyadora!\nTenim dues receptes que han quedat “finalistes”: el bacallà a la “grandi colloni” i l‘arròs caldós amb llamàntol.\nPerò, com que TOTES les receptes que heu aportat estan molt bé, hem pensat que seria bona idea “publicar-les” a la pàgina web del CNL Eramprunyà, a l’apartat de publicacions, per tal de compartir-les amb més gent.\nReceptes alumnat S2\nOi que fan goig?\nDoncs ara ja ho tenim encara més fàcil per començar a remenar les cassoles!\nPel que fa als verbs, podeu consultar aquest enllaç per reforçar els continguts treballats: verbs\nVisita guiada a les Termes Romanes i joc de pistes al nou Museu de Sant Boi Te’n lleparàs els dits!\n200 g de faves blanques\n300 g de vedella o jarret\n300 g de col i grelos\nUn xoriço gallec\nCostella de porc, os de pernill, cansalada,\nun tros de carn, orella, cua\nOli d´oliva i sal\nPREPARACIÓ DEL BROU GALLEC\nPosem les faves en una cassola amb aigua freda, les deixem en remull durant unes dotze hores aproximadament. Per donar-li millor consistència al brou també posem en remull les parts del porc salades: orella, la carn, la cua, canviant almenys una vegada l´aigua.\nAbans de començar, escorrem bé els ingredients i els reservem. Posem al foc la cassola gran amb aigua, uns cinc llitres aproximadament. Hi afegim les faves que teníem en remull, el xoriço, la carn. Ho deixem coent a foc mitjà durant una hora, escumant-ho de tant en tant.\nPelem les patates i les tallem a daus o a quarts, depèn del nostre gust. Les afegim deu minuts abans de la cocció final del brou.\nRentem i trossegem la verdura. L’afegim a l’aigua de la cocció amb les patates i ho coem durant uns vint minuts més. Podem tastar si té prou sal o cal afegir-hi més, tenint en compte que la costella hi aporta un punt de sal.\nPiquem a trossos petits la carn i el xoriço ho introduïm al brou, ho remenem per ajuntar-ho tot. Hi posem un rajolí d’oli d’oliva i ja està.\n– 2 tarrines de formatge Philadelphia\n– 4 iogurts naturals o de llimona\n– 9 cullerades de sucre\nPreescalfeu el forn a 180º, a dal i a baix, mentre fem la massa.\nPoseu tots els ingredients dins d’un bol i passeu-los per la batedora. Agafeu un motlle i unteu-lo amb mantega, afegeu-hi la massa i introduïu-lo dins del forn, abaixeu una mica la temperatura a 175º i manteniu encesa només la part de baix del forn.\nEnforneu el pastís 45 minuts, més o menys. Traieu-lo del forn i deixeu-lo refredar.\nPOLLASTRE “MY WAY”\nTípic: Cal Tonino\tDificultat: Baixa\tTemps: 45/60 min.\n•\t1 Pollastre a trossos (preferiblement de pagès)\n•\t1 Ceba gran\n•\tHerbes: orenga, farigola, llorer, julivert, fines herbes (o de Provença), …\n•\tBrou de pollastre\n•\t1 Got de xerès sec (o vi blanc)\n(Aquest plat ès coneix normalment com “Pollastre rostit”, l’única diferència és que vosaltres afegireu totes les herbes que tingueu a mà, i més. Segons diu el cuiner d’aquest plat: “el pollastre és molt agraït”)\nPer començar, netegeu el pollastre i traieu-ne el greix (deixeu-lo escórrer).\nMentrestant, poseu al foc la cassola amb 3 cullerades d’oli que es vagi escalfant. Quan estigui calent incorporeu-hi el pollastre que haureu salpebrat amb antelació. Maregeu-lo i afegiu-hi l’orenga, la farigola, el llorer, el julivert i totes les espècies que tinguem a mà a la cuina.\nQuan sigui ben ros, retireu el pollastre i reserveu-lo en un plat. A continuació en el mateix oli sofregiu el tomàquet a trossos, la ceba tallada (juliana) i els alls trossejats. Quan tot plegat estigui cuit, torneu a posar el pollastre a la cassola i cobriu-ho amb brou i el got de xerès o vi blanc.\nCoeu-ho durant 20 minuts aproximadament a foc suau. Deixeu reduir l’alcohol i rectifiqueu la salsa amb sal i pebre, si calgués.\nUn cop reduïda la salsa, ja podeu servir el pollastre.\nI, bon profit !!!!\n(*** Es recomana tenir sals de fruites o bicarbonat a casa per pal•liar els efectes d’aquest exquisit menjar)\n– 400 ml nata líquida\n– 200 ml llet\n– 6 fulles de gelatina\nPoseu una cassola al foc, afegiu-hi la nata, la llet i el sucre tot junt.\nMentre s’escalfa sense bullir, poseu en un plat fondo aigua freda i afegiu-hi la gelatina perquè s’hidrati.\nUn cop comenci a bullir el que teniu a la cassola, apageu el foc. Afegiu-hi la gelatina escorreguda i remeneu-ho tot fins que s’hagi desfet.\nAgafeu un motllo i poseu-hi mantega pel voltant, després afegiu-hi la barreja.\nDeixeu-ho refredar i quan ja estigui ben fred poseu-ho a la nevera perquè qualli, més o menys 4 hores.\nPodeu afegir-li fruita quan ja estigui fred i triturar-ho, després poseu-ho a la nevera.\nLLENGUADOS AMB PINYONS\nIngredients per a 4 persones: Temps: 15 minuts\n-100g de pinyons\n-1/2 l de nata per cuinar\n– 4 llenguados\nPer començar compreu els llenguados, demaneu-li al peixeter que li tregui els budells, la pell i el cap.\nEn una paella poseu la mantega, la ceba ratllada i els pinyons a foc lent, doneu-li voltes, que es fregeixin la ceba i els pinyons sense que agafin color. Poseu-hi la nata i una mica de sal. Quan comenci a bullir retireu-ho del foc.\nEn una altra paella poseu l’oli i escalfeu-lo. Saleu els llenguados i enfarineu-los. Quan l’oli estigui calent fregiu -los sense que agafin color.\nPoseu-los a la paella amb la nata, la ceba i el pinyons i al foc dos o tres minuts, tasteu-ho i comprobeu com esta de sal, llest per menjar.\nRECEPTA DE LES SAMOSES\nINGREDIENTS PER LA MASSA :\n– 1/2 cullerada de sal\n– 4 cullerades d’aigua\nINGREDIENTS DEL FARCIT :\n– 1/2 tassa de pèsols\n– 1 cullerada d’oli vegetal\n– 3 cullerades de llimona\n– 2 cullerades de coriandre o julivert fresc\n– 1 culleradeta de comí\n– 1 culleradeta de gingebre\n– 1/2 culleradeta de garam-masala\n– 1/2 culleradeta de pebrot vermell\n– 1/2 culleradeta de curri\nPer començar, piqueu la ceba i daureu amb el gingebre. Mentre es va fent la ceba, poseu tres cullerades d’oli i incorporeu totes les espècies i la sal.\nAfegiu els daus de patates i barregeu bé amb els pésols, i dues tasses d’aigua. Deixeu bullir sense tapadora fins que redueixi i les patates estiguin tendres. deixeu-ho refredar.\nMentre prepareu la massa i deixeu-la 30 minuts dintre un tovalló.\nDesprés feu boletes, estireu-les, talleu-les per la meitat i feu un con; fiqueu el farcit dintre i selleu-les bé.\nMés tard, escalfeu l’oli i fregiu les samoses. Fiqueu-les sobre un paper perquè s’eixuguin.\nServir amb “raita”, chutney de mango i “choe”.\nALETES DE POLLASTRE AMB ESTIL\nPer a quatre persones Dificultat: molt fàcil\n. 16 a 20 aletes de pollastre\n. 100 g oli d’oliva\n. Una miqueta de farigola\n. 1/2 pastilla d’avecrem de pollastre\n. Rajolí de vinagre\n. Ragolí de ginebra\nNetegeu les aletes i salprebreu-les. Poseu al foc la paella amb l’oli, la 1/2 pastilla d’avecrem i la mica de farigola a foc mitjà que es facin molt daurades. Quan creieu que estan al seu punt tireu-hi un bon rajolí de vinagre i el mateix de ginebra a foc ràpid. Dexeu que s’evapori. Serviu immediatament ben calentet.\nÉs un plat fàcil per a llepar-se els dits.\nINGREDIENTS ( per a quatre persones). Dificultat: baixa\n400g d’arròs de qualitat\n100g de mongetes tendres tallades a trossos petits\n250g de pernil serrà tallat a daus\n4 carxofes tallades a quarts\n1/2 coliflor tallada a ramets\n1l de brou de verdures\n1. Primerament, en una paella feu un sofregit amb l’oli, la ceba, l’all i el pebrot.\n2. A mig coure, afegiu les mongetes tendres i les carxofes; cap al final de la cocció, el pernil i els tomaquets.\n3. Un cop estigui ben concentrat, afegiu-hi l’arròs i remeneu- ho.\n4. Afegiu-hi el brou de verdures i al cap d’un moment , els pèsols i la coliflor.\n5. Coeu- ho a foc moderat durant 20 aprox.\n6. Tasteu- ho i rectifiqueu- ho de sal si fos necessari.\n7. Podeu acabar de coure- ho al forn per daurar la part superior.\n20cl de llet\n1. Amb la farina,el llevat,els rovells,i la llet feu una pasta i deixeu-la\nreposar una estona.\n2. Munteu les clares a punt de neu i afegiu-les a la mescla que hem fet\nabans amb molt de compte.\n3. Talleu el plàtan al llarg i de cada meitat en tres.\n4. Incorporeu aquests trossos a la pasta i fregiu-los.\n5. Podeu treure els bunyols quant s´enrossin per tots els costats i\nempolseu-hi força sucre.\n29 maig 14\nEva, al final ho has aconseguit, eh! :))\n30 maig 14\nHa sigut dur….. Però ho he aconseguit!\nMaria A. Pérez Jurado\n200 g de molle de pa\n1 gra d’all o 2 si són petits\n(Si us agrada una mica més fort afegiu-hi un raig de vinagre de xerès)\n– Netegeu i tritureu els tomàquets.\n– Afegiu-hi la resta d’ingredients i deixeu-los reposar cinc minuts.\n– Bateu tota la mescla i passeu-la pel colador xinès per treure’n la pell i les llavors dels tomàquets.\n– Si cal, rectifiqueu el punt de sal i de vinagre.\nHa de tenir l’apareça d’una crema, i l’haureu de refredar un parell d’hores abans de consumir-la.\nJust al moment de servir-la, decoreu-la amb ou dur picat i trossets de pernil salat.\nEl pa ha de ser de molla forta, del tipus pa andalús, i és millor si és del dia abans.\nEls tomàquets conserven millor el sabor a temperatura ambient, malgrat que no s’utilitzin és millor no ficar-los al frigorífic, i si els posem cap avall es conserven molts dies en bon estat.\nQue us vingui de gust!!!!\nPer a quatre persones Dificultat: Mitjana\n1 (litre) i mig de brou de peix\nPer començar netegeu totes les verdures, els calamars, i els llamàntols. A continuació talleu la ceba, el porro, els pebrots a daus ben petits. Els llamàntols talleu-los pel mig i els calamars talleu-los a daus. Seguidament poseu oli en una paella. Quan estigui calent, poseu-hi els llamàntols, sofregiu-los durant uns dos minuts. Després retireu-los. En el mateix oli sofregiu la ceba i el porro. Quan estiguin daurats, afegiu-hi els pebrots i sal al gust. Remeneu-ho tot plegat. Després afegiu-hi els calamars deixeu-los coure i afegiu-hi el vi.\nA part en una olla poseu el brou, i deixeu-lo bullir. Seguidament afegiu-hi l’arròs, les gambes i els llamàntols. Remeneu-ho tot seguit aneu-hi abocant el brou de peix, fins que bulli, i rectifiqueu la sal.\nDeixeu-ho bullir a temperatura molt alta durant deu minuts. Després abaixeu la temperatura a foc suau durant deu minuts.\nRetireu l’arròs del foc, i deixeu-lo reposar durant cinc o deu minuts, i ja el podeu servir.\nAcompanyeu-lo amb un bon vi blanc.\nAquesta és una recepta d’unes postres tradicionals d’Astúries.\n– Mig litre de llet\n– 1 cullerada d’anís o d’conyac\nBateu bé els ous i afegiu el sucre, continueu batent. Afegiu l’anís, la llet, una mica de sal i la ratlladura de llimona.\nA poc a poc afegiu la farina i integreu-la amb la resta d’ingredients, fins que formin una mescla homogènia.\nDeixeu que reposi una hora i coleu la pasta per evitar grumolls.\nPoseu molt poquet oli a la paella i llavors poseu-li una petita quantitat de massa, Moveu ràpidament perquè la massa s’estengui per tota la superfície de la paella.\nAl cap de mig minut aproximadament doneu-li la volta. Poseu els frixuelos en un plat i espolseu amb sucre.\nLa forma tradicional de menjar-los és enrotllats\nBACALLÀ A LA ‘GRANDI COLLONI’\nUs presento una recepta original, bona i fàcil de preparar. El resultat sorprèn tant com el seu nom.\nPer a quatre persones Dificultat: baixa\n1 quilo de bacallà\n200 cc d’oli d’oliva verge\nPoseu al foc una olla amb aigua i una fulla de llorer. Peleu i talleu les patates en trossos petits. Quan l’aigua estigu a punt, poseu-les a l’olla i bulliu-les uns 25 minuts. Prepareu una cassola de fang, amb oli fins a la meitat, l’all trinxat i el rovells d’ou. A continuació, tireu el bacallà a l’aigua amb les patates i coeu-ho cinc minuts més. Escorreu\ni poseu el ingredients a la cassola. Remeneu-ho fins que s’hagin lligat el rovells i l’oli. S’ha de servir a l’instant.\n10 juny 14\nM’agrada el bacallà de la Cecília.\nPOLLASTRE FÀCIL\tCa l’Antonio – Esplugues de Llobregat\nPer a quatre comensals\tDificultat: baixa\nTal com indica el seu nom, aquesta recepta pretén simplificar al màxim tant la preparació dels ingredients com l’elaboració de la recepta. És per això que quasi tots els ingredients estan pensats per posar-los a la cassola sense preparatius previs.\n1 Kg de pollastre trossejat o bé de cuixetes (es pot trobar, en safata, als “súpers”).\n1.1/2 Llaunes de tomàquet natural triturat (600 g)\n150 g de ceba congelada i picada.*\n100 g (50/50) de pebrot vermell i verd congelat i picat.*\n30 g d’all congelat i picat.*\nOli: l’equivalent a 1 tassa de cafè.\nVi blanc sec: l’equivalent a 1 tassa de cafè.\n* Tots aquests productes es poden trobar a la secció de congelats de la majoria dels supermercats.\nElaboració (pas a pas):\n1. En primer lloc salpebreu el pollastre.\n2. Després, afegiu l’oli a la cassola i escalfeu-lo\n3. Afegiu-hi el pollastre i, quan estigui ben daurat, traieu-lo i reserveu-lo (compte amb el foc!: s’ha de daurar, no socarrimar)\n4. Heu de sofregir durant 10-15 minuts, amb el greix que ha quedat a la cassola i a foc mitjà, el pebrot i la ceba.\n5. Aviveu el foc i quan bulli força, afegiu-hi el vi. Deixeu que es redueixi i torneu a abaixar el foc.\n6. Poseu el pollastre i la fulla de llorer a la cassola i deixeu que s’escalfi fins que faci un “xup-xup” intens.\n7. Incorporeu-hi el tomàquet barrejat amb l’all i quan torni a fer “xup-xup” deixeu-lo a foc mitjà durant 20 minuts. Quan passin els primers 10 minuts afegiu-hi 1/2 got d’aigua calenta i cinc minuts abans d’acabar tasteu el punt de sal i, si s’escau, afegiu-n’hi més. Per reduir l’acidesa del tomàquet afegiu-hi una culleradeta de sucre.\nSi després de fer tot això, ho tasteu i la cosa no pinta bé, la meva mare té un truc infal·lible: afegeix 1/2 got d’aigua amb una pastilla d’Avecrem dissolta i ho fa bullir una estona.\nJoan Gutiérrez Carricoba\nLlom de porc amb taronja\n-1kg de llom de porc sencer\n-1,5 kg de taronges\n-Fines herbes o herbes de Provença\n1. Al llom sencer, poseu-hi sal i fines herbes o herbes de Provença i una mica d’orenga.\n2. En una cassola àmplia amb oli d’oliva, rostiu-hi la carn a foc viu i sense tapar.\n3. Espremeu les taronges.\n4. Quan el llom estigui daurat, afegiu-hi el suc de les taronges.\n5. Tapeu la cassola i abaxeu el foc al mínim.\n6. Cada 5 minuts doneu una volta al llom.\n7. Retireu la cassola del foc al cap de 40 minuts.\n8. Poseu el llom en una tauleta de fusta i talleu rodanxes molt fines.\n9. Poseu la salsa de taronja on s’ha fet el llom en un bol.\n10. Serviu quatre o cinc rodanxes de llom per persona i afegiu-hi la salsa de les taronges per sobre.\nMaria Lacalle Travé\n31 maig 14\nLes he llegit totes i estic amb les babes surtin de la boca, però com he de triar una,agafo la de Cecilia pel nom tan original:\nQuan tingui temps les faré totes!!!!!!!!\nPerò com m’agraden molt els arrossos voto per la Chus\nTotes molt bones, però sóc molt llaminera i el meu vot és pels ” bunyols de plàtan” de l’Eva.\nM’agraden totes però, atès que només puc escollir una, m’he decidit pel BROU GALLEC de Laura\nJoan, em sap greu, però el brou gallec no concursa! És una recepta del curs del matí que s’ha “colat” en la nostra entrada!\nHauràs de fer una segona votació…\nSegon intent. El meu vot és per a BACALLÀ A LA GRANDI COLLINI de Cecília\n04 juny 14\nEl meu vot és per L’ARRÒS CALDÓS AMB LLAMÀNTOL. (Si guanyes em tens que convidar. 🙂\nEl meu vot és per a les ALETES DE POLLASTRE de la Angelina. He de dir que m’ han agradat totes, i estic d’acord amb la proposta de la Paki 😉\nEncara que les notes no siguin bones, vull dir que és el curs on més he après.Gracies Marta\nEl meu vot és per els FRIXUELOS, però de ben segur que farè mès d’una.\nTotes tenen una pinta increíble.\nEl meu vot ès per el POLLASTRE FÀCIL del Joan\nA mi m’agrada molt l’arròs, per tant el meu vot és per L’ARRÒS CALDÓS AMB LLAMÀNTOL\nTercer intent. El meu vot és per a BACALLÀ A LA GRANDI COLLINI de Cecília\n07 juny 14\nLa meva segona votació es per l’arròs caldós amb llamàntol\nEl meu vot es per la senyoreta Cecilia i el Grandi Culloni.\nPetons a tots !!!!!!\nEl meu vot és per la Cecília, BACALLÀ A LA ‘GRANDI COLLONI’\n09 juny 14\nEl meu vot és per l’arròs caldós amb llamàntol de Koni.\nHola, el meu vot és pel BACALLÀ de la Cecília


Fem Camí - Intervenció educativa\nIniciQui Som?Com treballemOn treballemProgramesServeisIntervenció educativaReeducació i reforç escolarXerrades i tallersOrientació familiarNotíciesBlogContacte\nIntervenció per persones amb diversitat funcional\nLa intervenció consisteix en l’aplicació de diferents mètodes en funció de les necessitats de cada infant. Nosaltres planifiquem el currículum partint dels coneixements i les habilitats de cada nen i fomentant les diferents àrees de desenvolupament que s’han d’adquirir.\nD’aquesta manera, el nostre treball es basa en:\n- - Partir dels interessos i les necessitats de cada infant\n- - Fomentar l’aprenentatge en contextos naturals, això permet que la intervenció sigui afectiva i doni els resultats de millora en cada cas i facilita la generalització de la vida real, a partir d’un aprenentatge funcional.\n- - Proporcionar activitats d’aprenentatge focalitzades i desafiants al nivell adequat del desenvolupament del nen.\n- Mesurar i registrar el progrés de cada nen i ajustar el programa d’intervenció com sigui necessari.\n- Proporcionar un grau alt d’estructura, rutines i ajudes visuals, com a una programació fixa d’activitats i límits molt definits, per tal de reduir distraccions.\n- Fer ús de les rutines quotidianes de cada cas i treballem les situacions inadequades per tal de millorar el seu desenvolupament.\n- Guiar al nen per tal que adapti les habilitats apresses a les noves situacions i entorns i pre-disenyar situacions que ajudin en el desenvolupament de l’infant i es duguin a terme a la vida real.\n- Usem un programa enfocat a :\no El llenguatge i la comunicació\no Les habilitats socials\no Autoajuda i habilitats per a la vida diària\no Mètodes per reduir les conductes desafiants\no Habilitats cognitives\no Habilitats comunes de preparació curricular per a l’escola\nTreballem els diferents mètodes de comunicació i aprenentatge adients a cada cas usant metodologies com :\n-SAAC ( sistemes augmentatius i alternatius de la comunicació)\n- PECS ( the Picture Exchange comunication System) És un sistema de comunicació per intercanvi d’imatges que ensenya a nens i adults amb dificultats de comunicació a iniciar un procés comunicatiu.\n-Sistema TEACCH ( treatment and Education of Autistic related comunication Handicapped Children) és un programa estatal de Carolina del Nord al servei de les persones amb TEA.\nPermet que les persones es desenvolupin de forma més significativa, productiva i independent possible en el seu entorn. Posa èmfasi a l’adaptació de l’entorn físic del nen i l’ús d’ajudes visuals. Mitjançant l’ús de plans individuals de cada alumne.\nEls recursos i el suport material i personal va enfocat directament a les necessitats i les característiques de cada individu.\nSom tres mestres d’educació especial especialitzades per dur a terme intervencions amb nens amb necessitats educatives especials i ajudar-los en el seu desenvolupament amb l’objectiu d’obtenir una màxima integració dins de la societat.\nLa nostra intervenció es basa en treballar les necessitats de cada nen a partir de la realització d’un programa individual per cadascun d’ells. De tal manera que la nostra intervenció és compartida i coordinada per les diferents professionals que en formem part.\nEl suport material s’avalua a partir de les necessitats i característiques de cada infant. Una vegada en fem la valoració, s’analitza el material de suport que necessitarà el nen, tenint en compte que s’haurà de fer una inversió inicial de fins a un màxim de 20euros. El preu dependrà del material acordat tant amb les professionals com amb la família, i les necessitats del nen.\n661 186 537 (Mònica)\n619 575 563 (Núria)


16/01/2017 - Ràdio Maricel de Sitges. 107.8 FMRàdio Maricel de Sitges. 107.8 FM\nI després de gairebé tres mesos, el Suburense torna a guanyar!\n17:32, Dilluns, 16 gener 2017\nEls oferim la crònica esportiva d’un cap de setmana que ha vingut marcat per la disputa de la 34ª edició de la Mitja Marató de Sitges i el 6è Quart de Marató, amb prop de 3.000 participants. En futbol, el CF Suburense es va retrobar amb la victòria després de gairebé tres mesos, en superar per la mínima (1-0) al Viladecans a Aiguadolç en el que fou el darrer partit de Nito amb el conjunt sitgetà, ja que el porter ha decidit acceptar una oferta del Castelldefels de la 3ª Divisió. A la 3ª Catalana, la UE Sitges va perdre (2-1) en la seva visita al camp del líder Begues, mentre que el Suburense B segueix en una bona dinàmica després de derrotar (2-1) a l’Anoia. A la part final del programa fem un repàs a la resta de resultats, com la derrota del Bàsquet Sitges a la pista del Barberà o el triomf del primer equip del Club Patí Subur Sitges a la pista de l’Alpicat, que el manté a dalt de tot de la classificació.\nHan passat 25 anys i volem que desperteu la memòria. 1992, l’any que vàrem viure olímpicament.\n11:19, Dilluns, 16 gener 2017\nHan passat 25 anys de l’any olímpic. Us enxampés de petits o grans, el 1992 va donar grans titulars a Sitges. Des de la inauguració de l’autopista Pau Casals, a la del Gran Sitges, passant pels JJOO, l’ascens de la UE Sitges, les festes modernistes, la polèmica del pàrquing de La Fragata, el fallit viatge a Hong-Kong del Carrusel del Prado, o l’aniversari de l’agermanament entre Sitges i Banyeres de Luchon….\nUn quart de segle després, us proposem recuperar un munt de testimonis, a partir del programa especial de resum del 1992, que Ràdio Maricel va emetre el 9 de gener del 1993. Són cinc blocs temàtics que podeu escoltar per separat o descarregar-vos al dispositiu que volgueu. Recordeu que per a fer-ho, només cal que acosteu el punter del ratolí sobre l’enllaç, i desplegueu el menú contextual per a seleccionar guardeu l’enllaç com…\nEls Jocs olímpics i les inversions hoteleres\nAmb les veus de: Peter Matas (voluntari olímpic), Jaume Serra (regidor d’esports), Josep Pérez (membre de la colla jove de diables que participà a la cerimònia de cloenda), Talino Plana (coordinador d’esdeveniments), Martin Hopkins (responsable de la BBC), Miquel Marzal (ABPS) i l’ex-alcalde Jordi Serra. La veu de Donna Summer ens porta a la gala d’inauguració del Gran Sitges, amb els parlaments de Jordi Pujol (ex-president de la Generalitat) i Jordi Serra, i les paraules del primer director de l’establiment, Rupert Rafel. Escoltareu també els testimonis de: Guillem Rocafort, primer director de l’hotel Estela Barcelona, Xavier Vives, director de l’hotel Antemare, de la presidenta del Gremi d’Hostaleria, Blanca Gabaldà, de Miquel i Josep Maria Matas, amb motiu del 75è aniversari de l’Hotel Subur, de Josep Lluís Llauradó, director de l’hotel Barcelona Sants i del senyor Lobeiro de la urbanització del Parc de Mar. Aquest primer bloc finalitza amb un duet memorable de Rafel Marcet i Jordi Panyella, interpretant Sitges rie.\nEscolteu el bloc 1\nLa inauguració de l’autopista A-16 tunels del Garraf\nAmb les veus de Francesc Gutiérrez (AUCAT), Josep Milà (en representació dels veïns de Quint Mar) i Josep Castrillo, alcalde pedani de Garraf. Aquest bloc acaba amb la interpretació de la sardana Gràcies Núria de Janio Martí, a càrrec de la Principal de la Bisbal.\nEscolteu el bloc 2\nEl frustrat viatge a Hong-Kong del Carrusel, el debat sobre la posició de la reina del Carnaval, les eleccions i la inauguració del bingo del Patronat\nAmb les veus de Jofre Vila, Rossy Llorens, Verònica Fraser (reina del Carnaval), Trino Carbonell (Carnestoltes), els candidats sitgetans de les eleccions autonòmiques (Pere Junyent, Ventura Sella, Jordi Barrachina), i Xavier Canals i sitgetans i sitgetanes parlant de la inauguració del bingo del Patronat.\nEscolteu el bloc 3\nLa polèmica pel projecte del pàrquing de La Fragata, la Festa Major i Santa Tecla, la commemoració de les festes modernistes, el 25è aniversari del festival de cinema, la festa dels Barcelona Dragons i l’aniversari de l’agermanament entre Sitges i Banyeres de Luchon.\nAmb l’àudio del ple durant el qual Jordi Serra, davant de la pressió popular, retirà el projecte de construcció d’un pàrquing a La Fragata, i els testimonis de: Josep Sales, coordinador de la plataforma anti-pàrquing, opinions de la ciutadania i Mario Parra, president del Retiro, parlant del projecte de pàrquing de l’entitat. Escoltareu també el pregó de la Festa Major de La Cubana, al pendonista de la Festa Major, Josep Masip, a la pendonista de Santa Tecla, Mercè Villar, a Rafel Casanova, distingit amb el títol de fill predilecte i a Francesc Suárez, mític bastaix de la Moixiganga. Seguim amb el manifest modernista llegit per Gonçal Sobré i el jurament modernista declamat al passeig per Josep Maria Rosés, i els testimonis del director sortint del festival, Joan Lluís Goas, i l’entrant, Àlex Gorina. Els Dragons s’ho passen bé durant a Sitges i Jordi Serra i Jean Peyrafitte conversen sobre l’agermanament entre Sitges i Bagneres de Luchon.\nEscolteu el bloc 4\nAlguns noms propis del 1992\nAmb les veus de la pubilla de Sitges, Mireia Andreu, Miquel Matas parlant de la partida de clavells podrits del Corpus, Jaume Sabater i el seu quarto de reixa mereixedor del premi a la tradició sitgetana, Montserrat Almirall rebent el premi Trinitat Catasús, monsenyor Antoni Briva, bisbe d’Astorga, Antoni Mirabent i la seva jubilació com a cap de protocol de l’Ajuntament, Mary Santpere recordant Artur Carbonell, el senyor Antonio González que va sortir de Sitges en un barril per a fer la ruta fins a Sevilla, el pintor Josep Puigmartí i la seva angoixa davant els mitjans de comunicació, la inauguració de la reforma de l’hort de Can Falç i del casal de Caixa Penedès, amb el seu primer president, Josep Almirall, Antoni Caballero, president de l’AMIS, Rosa Beckers, presidenta de la Creu Roja parlant de la situació límit del servei de 24 hores, Jordi Petit contestant a la pregunta de si Sitges és capital gay, Ignasi Muntaner parlant del mil·lenari de Sitges i el pregoner Barry McQueen, visitant olímpic, cantant una versió sui generis del Y viva España.\nEscolteu el bloc 5\n09:27, Dilluns, 16 gener 2017\nAmb Pitu Valera repassem els titulars esportius bàsics d’aquest cap de setmana, començant per la 34a edició de la mitja marató i del 6è quart de marató i seguint pel futbol, el bàsquet, l’hoquei i el rugby.


El Tot 1796. Indispensables\nDijous, 23 Novembre 2017 08:35\nVolen millorar l'accessibilitat a les voreres\nL'Ajuntament destina uns 250.000 euros en les obres de manteniment i millora de voreres que es realitzaran a onze carrers de la ciutat\nDimecres, 22 Novembre 2017 11:27\nEspecial Tot Barri a barri - Eixample (edició 1795)\nLlegeix i descarrega't l'Especial Barri a barri - Eixample que hem preparat per a aquesta setmana!\nDivendres, 17 Novembre 2017 09:09\nEl Tot 1795. 30 marxetes\nDijous, 16 Novembre 2017 08:35\nEspecial Tot Sèniors (edició 1794)\nLlegeix i descarrega't l'Especial Sèniors que hem preparat per a aquesta setmana!\nDivendres, 10 Novembre 2017 12:07\nLes millors oportunitats del Black Friday mataroní\nDijous, 23 Novembre 2017 16:16\nLOVELYPLAY, la primera Joy Boutique eròtica del món obre a Mataró\nUn nou concepte de botiga eròtica ha obert les portes, aquest octubre, a Mataró. Un espai interactiu orientat al joc eròtic que convida a descobrir i jugar!\nTrenta anys de la Germandat de Jesús Captiu i Nostra Senyora dels Dolors\nVan celebrar un gran sopar de gala amb un centenar de persones a l'Hotel Atenea de Mataró\nDimarts, 07 Novembre 2017 16:41\nEls organitzadors parlen de 5.000 persones a la marxa "per la convivència"\nL'organització de la manifestació es desmarca i condemna l'atac ultra produït fora de la convocatòria\nDilluns, 06 Novembre 2017 13:15


Un vídeo lamentable que defineix perfectament la Guàrdia Civil - VilaWeb\nUn vídeo lamentable que defineix perfectament la Guàrdia Civil\n«El menysteniment total cap a la població per a la qual en teoria també treballa denota un model de cos que –com tots sabem– es pren la situació de Catalunya com una guerra. I es burla dels seus enemics»\nEl vídeo filmat per un guàrdia civil des de dins d’un vehicle policíac burlant-se dels presos polítics catalans i de la gent que els donava suport ha causat estupor i indignació. Justificats. La reacció del cos ha estat simplement de suspendre de funcions, només això, el guàrdia que el va enregistrar. De funcions i prou. Ni de sou ni de feina. Amb la qual cosa el missatge és clar: la sanció expressa que el problema és només que s’haja fet públic el vídeo i que alguns polítics hagen protestat, però res més. Perquè si hi hagués ningú dins la Guàrdia Civil que cregués que és perillós de tenir un personatge com el que hi ha rere la càmera no l’haurien apartat del servei, sinó que l’haurien expulsat, segurament jutjat i condemnat. Per aquest motiu el problema real que posa en relleu el vídeo no és l’actuació personal d’un membre de la Guàrdia Civil sinó l’existència d’aquest cos.\nLa Guàrdia Civil és un cos estrany i incoherent en una democràcia. Sobretot perquè és un cos militar, però que fa funcions de policia civil. Durant la transició l’esquerra va planificar de dissoldre-la però el PSOE, Alfonso Guerra en concret, va decidir de mantenir-la i convertir-la en un puntal del seu poder i en l’eina clau per a operacions il·legals de tota mena, com ara l’ús generalitzat de la tortura i les accions terroristes del GAL. Per netejar-ne la imatge es va posar de moda explicar que la Guàrdia Civil era una institució que no era ben bé militar. Però no cal sinó entrar a la seua web per a veure com ho desmenteixen ells mateixos: ‘El caràcter militar forma part de l’essència de la Guàrdia Civil.’\nI efectivament és així, amb totes les conseqüències. La jerarquia hi és absolutament rígida i preeminent i no s’hi pot discutir l’ordre d’un superior per més errònia que siga. Encara hi ha un sistema de càstigs extrajudicials que fa que siga realment perillós de dur-hi la contrària. La profunda connexió entre el franquisme i la Guàrdia Civil ho ha acabat d’arrodonir tot i ha mantingut ben covada la ideologia ultra que valida aquests principis, taponant des de dalt qualsevol possibilitat de modernització. I és d’ací, d’aquestes condicions, que apareix el guàrdia, segurament jove, que enregistra el vídeo. No és cap anècdota. El menysteniment total cap a la població per a la qual en teoria també treballa denota un model de cos que –com tots sabem– es pren la situació de Catalunya com una guerra. I es burla dels seus enemics.\nÉs en base a aquesta concepció, la que diu que una part de la ciutadania són enemics, que el Primer d’Octubre varen actuar amb la brutalitat que ho varen fer. Perquè és evident que el comportament de la Guàrdia Civil a les poblacions on va anar no tenia limitacions ni respectava res. L’estudi de la professora Pujol-Moix que publicàvem fa pocs dies ho documenta.\nCal remarcar que fa molts anys que hi ha estudis importants, arreu del món, sobre la brutalitat de la policia. Aquests estudis expliquen que hi ha factors psicològics individuals importants, però que l’estructura del cos i la seua relació amb la societat és determinant a l’hora d’exercir un grau o un altre de violència contra els ciutadans.\nRobert E. Worden ja diferencià en el seu moment dos grups clars de policies. El més democràtic i obert fonamenta el seu treball en la consideració que la reacció dels ciutadans té un origen sempre complex, que cal entendre, de caràcter físic, emotiu, social i cultural. I no es pren mai cap situació com una agressió o un atac personal. Són policies, o cossos policíacs, que conceben el seu paper com a assistent de la societat i que es veuen ells mateixos com una força especialitzada que contribueix a la lluita contra el crim, però entenent que aquesta és una lluita que sempre ha de ser dictada pel consens social.\nPer contra, hi ha uns altres policies, o cossos policíacs, que es caracteritzen pel fet de concebre el paper de la policia com una eina de control social, en termes de lluita dels uns contra els altres, i que desconfien dels ciutadans, considerant d’entrada que generalment els són hostils i que no els entenen o que volen limitar la seua capacitat d’acció. Convertint-ho tot en un problema personal. És precisament aquesta classe de policies que tenen una tendència infinitament més gran que l’anterior a ser violents, perquè estan convençuts que són ells qui s’enfronten al crim i que haurien de tenir el dret de fer el que volguessen. Perquè menystenen, quan no neguen, la capacitat de la societat per a solucionar els problemes.\nEn el seu moment ja Worden va remarcar que aquest model de policia agressiu pouava directament dels conceptes militars d’enfrontament i destrucció i que això era perillós per a les democràcies. Com tan bé, i tan gràficament, hem pogut tornar a veure ara, amb el vídeo en qüestió.\n03.02.2019 | 22:35\nLa “Benemérita” ja es funda per a “reprimir el bandolerismo”. Però des del començament ha segut un cos militar que incloïa que els agents (números) amb les seues famílies visqueren dins de les casernes. I aquestes apartades de la població civil. A la Plana es deia que “val mes tindre un duro fals a la butxaca que un amic guàrdia civil”. Ara mateix, consideren que la seua missió és mantindre unida la pàtria, tal i com diu a la porta de les seues cases-casernes. Todo por la Patria. I todo vol dir tot. Es va perdre la oportunitat de fer desaparèixer el cos quan era hora i ara passa el què passa. És la Espanya democràtica i plural i tolerant i lloc per anar de vacances (i poc més) que ven el ministre d’afers catalans.\n03.02.2019 | 22:44\nÉs un cos militar evident. Per tant pels fets del 1-O és perfectament aplicable a Espanya l’article 7 de la constitució de la UE i treure a Espanya qualsevol representativitat, responsabilitat i dret a vot dins la unió d’estats. Ara s’ha reclamat per part de l’ANC l’aplicació d’aquest article que fins ara cap institució catalana havia reclamat. Veure’m si en fan cas.\nComparteixo totalment l’argumentació que es fa a l’article.\nÉs prou evident que aquest exèrcit es fa servir per controlar i reprimir a las població civil en benefici de quins durant segles han manegat i vampiritzat las “españas”.\n03.02.2019 | 23:02\nHem fet tard per tractar d’arreglar el problema que representa l’existència de la guàrdia civil. Ara el que convé i val la pena és assegurar que la policia de la república catalana no pateixi d’aquesta mena de defectes.\nHe cercat informació sobre en Robert E. Worden, citat a l’editorial. Efectivament, entre els temes que investiga hi ha:\n– sistemes d’intervenció no retardada en [casos de] mala conducta policial\n– l’impacte dels biaixos implícits en la formació de policies.\n03.02.2019 | 23:04\nNo sé (realment, no ho sé; m’ho pregunto a mi mateix) si el fet que la Guàrdia Civil sigui un cos militar exercint funcions de policia és el nucli del problema. Ho dic perquè a França, a més de la policía, també existeix “La Gendarmerie”, que també són militars amb funcions policials però que és comporten amb la població de manera molt diferent a la “benemèrita”…\n03.02.2019 | 23:12\nUn trio d’apunts:\n1. La Guardia Civil: en origen és creada a partir d’elements criminals, ho explica l’historiador Félix Rodrigo Mora, en “La otra cara de la Pepa”.\n2. Jo recorde en els anys 1980′ estant alçant gràficament El Palmar (estant al Casino de la pedania de València vora l’albufera) estant esmorzant amicablement els veïns i en entrar la “parella” produir-se un silenci sepulcral. Produïen por. I òbviament prenien debades, consumien i se n’anaven sense pagar.\n3. Rentar-li la cara fou una altra operació d’estat que van fer en aquells anys, doncs com deia Felipe González: “els dos elements que vertebren españa al llarg de la història són el psoe i la guardia civil”; ho recordem, o no?\n03.02.2019 | 23:19\nBona i oportuna editorial, ara que veurem la GC com a testimonis del judici.\n03.02.2019 | 23:42\nDavant de l’evidència de que els espanyols en general, i la meitat en particular, a part de no tenir-nos gens d’estima, no ens tenen respecte, hi ha una pregunta que no deixa mai de voltar-me :\n¿Per qué hi ha tans catalans que accepten conviure amb qui no t’estima ni et respecte? ¿Aquests que passen per alt els insults i les agressions espanyoles envers els catalans en general, i els sobiranistes en particular, serien tan ecuànims si es tractés de la seva parella?\n¿Quin mecanisme psicològic permet obviar el profund menyspreu, la clara violència exercida contra els nostres conciutadans, i continuar pretenent que tot això no és tan greu, i que hi ha equivocacions per les dues bandes?\nNo sembla massa la situació dels negres dels camps de cotó que es rebel·laven contra els amos blancs, els quals sempre podien comptar amb alguns negres domesticats que apaivaguessin els ànims?\nQuina barreja de covardia, egoïsme, indignitat, de desmemòria, de falta d’honor i d’intel·ligència ! (I al mateix temps, si ens posem en la seva pell, quina vida més tranquil·lament regalada que un pot gaudir si es posa de part de qui té el poder, li riu les seves gràcies, no li qüestiona l’ètica. Finalment, quina constatació de la fragilitat de la nostra condició i d’allò del que ens envolta)\n04.02.2019 | 00:01\nSí Sr. Usó, no sé de quina Plana sou, però de la de Vic el meu pare encara m’ho va dir l’altre día, d’un vigilant de parking, em va dir no hi xerris gaire que és GC.\nEl Guerra ja sabia bé què es feia, coneixent l’origen i nivell cultural i social dels “números” quan va evitar de desfer aquesta agrupació.\nAixò és una cosa més per ni fiar’ns dels ejpañoles, una més.\n04.02.2019 | 02:02\nJa sabem com les gasten. Però en l’article crec que hi han un parell d’errades històriques\nQuan estava de President Calvo-Sotelo van existir el “Cas Almeria” i el Cas “Banc Central”\na Barcelona, amb la GC implicada\nCalvo-Sotelo va voler dissoldre el Cos,però un assesor seu (no recordo el nom) el va\nconvènçer de que no ho fes. Això va ser en 2ª època UCD. Desprès al PSOE li va seguir fent la\nfeina bruta, que ha continuat fins al dia d’avi\n04.02.2019 | 02:33\nDesprés de l’1 d’octubre, quan un seguit de mestres van ser acusats de delictes d’odi contra la policia i la guardia civil (… sense comentaris), va haber-hi programes i treballs informatius en que donaven veu a membres del cos armat i militaritzat (les famílies dels quals viuen en cases separades de la resta de la població) i als seus defensors, per a que ens expliquessin com creien que s’havia d’educar els nens a les escoles. Penso que amb tanta voluntat de “pacte” ens estem bevent l’enteniment. El que caldria esperar a Catalunya de la Guàrdia Civil és, efectivament, la seva desmilitarització, la dissolució i la integració en la normal vida ciutadana, tant dels seus membres com de les seves famílies. Tinc entés que és el que es fa normalment amb aquells col·lectius que han estat participant en la lògica d’una dictadura i d’una lluita armada quan aquesta és tanca i passa a ser història. No és així com s’hauria d’encarar el diàleg a Catalunya pel que fa a la Guàrdia Civil?\n04.02.2019 | 06:35\nI encara algú creu que els mal anomenats “socialistes” són d’esquerres. Són pitjor que les dretes perquè s’amaguen en la perversió de les paraules i menteixen.\n04.02.2019 | 06:58\nLa Guàrdia Civil té tant de poder, a més, perquè està estretament lligada a la monarquia. Qui son els ajudants de càmara del rei d’Espanya sinó guàrdies civils? Ací rau la seva força.\nCeaucescu, el dictador comunista de Romania durant la segona meitat del segle XX, va muntat la seva policia política amb criatures d’orfanat. D’aquesta manera aconseguia una forta identificació emocional amb el cos repressiu en què s’integraven. Era la seva família.\nÉs un model antic. A Espanya la guàrdia civil és l’especimen d’aquesta policia separada del poble per a castigar el poble. Seleccionen els més xulos i sovint brètols de cada casa, els donen poder i els aïllen del poble. I a partir d’aquí els llencen a bordar i si cal mossegar el ramat, nosaltres, en benefici dels amos, l’oligarquia castellana espanyolista.\n04.02.2019 | 08:55\nL’ESCARNI DEL TERROR\nLos niños juegan i corren por el patio al paso de los presos siempre encapuchados,. Ante un preso con la bolsa de plàstico, tiene una costilla rota i va encorvado, lo tieneque llevar entre varios, preguntan si es un etarra i por que va tapado. La respuesta: “no, no es que estamos jugando a la gallinita ciega.” (de el “libro negro de Intxaurrondo” Txalaparta)\nNo oblidem que aquest cos, la GC, ha actuat com la força paramilitar d’una dictadura que sempre tenien grups com aquests vinculats a la dreta sanguinària, i que el PSOE, suposadament d’esquerres, quan va tenir majoria absoluta de 202 diputats no va voler vom a mínim reconduir la seva forma de ser.\nAixò li devem a un Alfonso Guerra estalinista (els mètodes de Stalin i del nazisme es diferenciaven poc) que amagava el seu esperit dictador i controlador darrera del que molts suposaven un partit d’esquerres contraposat al franquisme. I tot amb el vist i plau de l’altre farsant, en Felipe Gonzàlez. Veient això fa més difícil el pair o entendre la fastigosa submissió d’Iceta, Eva Granados, etz., del PSC al PSOE, i en contra dels seus conciutadans. Aquests són els negres col·laboracionistes contra els seus, dels camps de cotó.\nCrec encertada la idea de demanar/exigir a Europa l’aplicació de l’article 7 pel fet que la GC és un cos militaritzat. I no entenc com no s’ha denunciat formalment a tribunals europeus i al Parlament europeu.\n04.02.2019 | 09:47\nA Itàlia hi ha els Carabinieri que son molt estimats per la població.\nEl problema no és la militarització del cos. El problema és especific de la Guardia Civil.\nHem de recordar q els q realment van fer un cop d’estat eran guardies civils comandats pel senyor Tejero, la guardia civil no es democrata….\nEm sembla que no s’ha explotat prou el fet que la Guàrdia Civil és un cos militar per denunciar que va ser l’exèrcit espanyol i no la policia qui va agredir la ciutadania el 1-O.\nNormalment s’anomena policia a la Guàrdia Civil quan en realitat és un exèrcit que fa funcions policials (i tradicionalment de persecució política).\nTenint en compte que la Guàrdia Civil és un cos militaritzat hauríem de dir que l’exèrcit espanyol va atacar la població civil indefensa. Això donaria una altra perspectiva als fets.\n04.02.2019 | 10:31\nCrec que l’enfilall de les darreres editorials dóna una composició de lloc prou consistent de la realitat. Una tirania no es mesura només per si un cop cada quatre anys es vota o no. Es mesura per com s’utilitza el poder, tant sigui usurpat per un dictador, o abusat per un governant escollit. I just en la cruïlla d’ambdós exemples cau allò que defineix la Guàrdia Civil. Un cos estrany, tal com diu l’editorial, i tal i com perfilen altres comentaris. Al final, la Guàrdia Civil il·lustra de forma molt nítida el fracàs en la llarga transició de l’imperi espanyol, a un estat que hauria d’encarar la modernitat. I l’anècdota del vídeo filmat per un número “benemérito” es converteix en categoria: és impossible la professionalitat que tot estat modern necessita en la seva gestió dels fets? A Espanya sí. Ho era el dia 1-O, ho era a Lloret i Calella. Ho era en veure funcionaris públics amotinats davant les ordres del jutge. Ho era quan acceptaven vacances pagades en forma de suborn. Ho era i ho és quan estan fora de la llei (una llei que no pot amb ells ), ho és en tant que se’ls ha de fer un apart legal com en el cas Blanquerna o el cas Manada, o el cas Alsasu.\nLa crítica a Espanya, allò que tant els molesta i per a què anomenen al MHP Torra supremacista, ja no rau en suposar que no són demòcrates; sino en veure que la tirànica impunitat els incapacita per la gestió d’un estat davant el devessall de reptes que presenta un futur que ens cau a sobre.\nEl Nuremberg a España, no es podrà fer des de la piconada desfeta del final de la II Guerra Mundial. El model ha de ser diferent. Ha de respondre més aviat a la idea de conduir fins al cul de sac.\nI no hi ha res tant a prop del cul que la realitat benemérita tota.\n04.02.2019 | 10:32\nUn policia, tant se val si va de verd, de blau, de vermell o de marró, que manifesta el seu posicionament polític fa sempre una mica de por a tot aquell que no pensa com ell.\nSi a sobre de manifestar el seu pensament polític fa befa d´una persona que ha d´ésser jutjada, llavors fa molta por. I si fa befa, en públic, dels ciutadans, de la gent que pensa com aquesta persona que ha d´ésser jutjada…llavors és terrorífic i no queda cap més sortida que l´expulsió definitiva i immediata del cos policial.\n04.02.2019 | 10:34\nLa “Guàrdia Civil” és un reflexe de la majoria del poble espanyol.\nA Catalunya són policia política a les ordres dels comissaris polítics, aquells que es fan dir jutges.\nEn una democràcia de veritat els jutges de veritat no prevadiquen ni deixen lliures violadors pel fet de ser guàrdia civils i militars.\n??? No sabieu que dins del cos de Mossos d’ Escuadra tambe hi son ……….casual…….\n04.02.2019 | 10:46\nDubto que suprimint la guàrdia civil, desaparegués aquesta personalitat violenta dels espanyols. Més aviat em penso que reapareixeria amb el nom canviat i en forma d’una altra cosa. En la seva formació ja s’exigia ser de l’oligarquia o bé ser-ne avalat, i per tant, ja des del seu naixement era una força pensada per mantenir el poder de les classes altes sobre les baixes, i amb dret absolut a les majors aberracions. I aquesta és encara l’ànima de la guàrdia civil i de l’espanyolitat, creades a base de violència. L’espanyol necessita per la seva personalitat fràgil estar sempre a la vora del poder per a afirmar-se, i la forma de mantenir-s’hi a prop ha estat sempre fent de braç armat de les corruptes oligarquies castellanes.\n04.02.2019 | 11:26\nNo és només la Guàrdia Civil. Si fos això seria fàcil. Es podria disoldre. Es també la judicatura, la Policia Nacional, l’exèrcit, l’alt funcionariat, La Casa Real i la major part de mitjans de comunicació. Aquest és l’enemic que tenim al davant.\n04.02.2019 | 11:41\nComparteixo el pensament de l’Albert Miret, no tinc cap interès en dissoldre el cos ni modernitzar-lo ni res. Sí que presento una oposició frontal a l’idea d’integrar-los enlloc, per impossible i tòxic per una societat moderna. Per no parlar d’ensenyar-los el nostre idioma, estem bojos? Els valors de la democràcia i la tolerància, per qui els defensi, deixeu-me ser intolerant per preservar la tolerància… l’única solució per resoldre el problema en qüestió, és que s’en vagin del meu país (i surtin de la meva policía, de pas).\nAls finals dels 50, i a inicis dels 70 encara, al meu poble, sota les Guilleries i la serra de Farners, hi havia una relació amistosa amb “els Guardias Civils”, que els dèiem. Les filles d’ ells havien vingut al col.legi i eren amigues nostres. Una es deia Manolita Vicente.\nJust al punt de la Transició, a la caserna encara hi havia el “Cabo Cáceres”. Ens ajudava. Vigilava que no ens ataquessin en les nostres escampades de pamflets per l’ Assemblea de Catalunya. I en un atac amb fusell d’ un tio que un vespre ens amenaçà, en vam tenir sort, del Cabo Cáceres.\n04.02.2019 | 20:56\nA ningú estranya, el tractament és colonial d’ençà els Católicos, que ja brandaven la “unidad per capgirar-la, el seu gran esport del nacional-catolicisme, els genocidis comesos tenen el cinisme de presentar-los com a civilitzacions,, la tirania permanent en diverses disfresses, reis, dictadors, tot si val és lògic que la tropa els sigui connatural la catalanofòbia, al cap i a la fói és una estructura d’estat imprescindible per el nacionalisme espanyol, dels més criminals de la història, Hitler va ser un aprenent de Felipe V, el terrorista.


Brussel·lesL'impacte global dels danys pel temporal Gloria encara no s'ha calculat del tot. S'estima que ha afectat més de la meitat dels municipis catalans i que ha arrasat 18.000 hectàrees. De manera provisional s'ha xifrat en 71 milions el cost dels danys. El Govern calcula que només les reparacions poden costar 30 milions i que al sector primari la factura arriba als 16 milions. Són quantitats molt elevades que els afectats poden trigar mesos en començar a rebre si els ritmes són similars als que estan vivint els afectats de la gota freda que va inundar principalment la costa del País Valencià i Múrcia el setembre passat. Els estats de la Unió Europea s'ajuden de les institucions per fer front a aquestes quantitats, però la mateixa UE admet que va massa lenta en entregar els diners. Hi ha afectats per la DANA que encara no han vist ni un euro.\nPer això, aquest dijous eurodiputats espanyols de tot l'espectre polític han coincidit en demanar a la Comissió Europea més celeritat a l'hora de mobilitzar recursos com ara el Fons de Solidaritat o el Fons Europeu de Desenvolupament Regional, després de les destrosses causades pel temporal Gloria. El Parlament Europeu ha debatut aquest punt introduït en l'agenda per l'eurodiputada d'ERC, Diana Riba, que ha reclamat celeritat tant a l'Estat com a la Comissió Europea per mobilitzar aquests diners. En la mateixa línia han anat les intervencions d'eurodiputats com Dolors Montserrat, del PP;\ntemporal gloria Comissió Europea